ژنان لەژێر حوكمی تاڵیباندا؛ چی ڕێگەپێدراوە و چی قەدەغەیە؟ - پەرەگراف\nژنان لەژێر حوكمی تاڵیباندا؛ چی ڕێگەپێدراوە و چی قەدەغەیە؟\nژنێك لە كۆبوونەوەی ژنانی تاڵیبان لە كابوڵ\n"بۆچی بەبێ مەحرەم هاتویتە دەرەوە؟" ئەمە ئەو پرسیارەیە یەكێك لە چەكدارانی تاڵیبان ئاڕاستەی كچێكی گەنجی ئەفغانی كرد دوای ئەوەی بەتەنیا بینیی.\nكچە گەنجەكە لە بەشی پشتەوەی ئۆتۆمبێلێكی زەردی كرێدا لە كابولی پایتەخت دانیشتبوو، وردە وردە لە خاڵێكی پشكنین نزیك بووەوە كە ئاڵا سپییەكەی تاڵیبانی هەڵكردبوو، هاوشێوەی دەیان خاڵی پشكنینی دیكە كە لەناو شاردا دانراون.\nچەكدارەكەی تاڵیبان عەمامەیەكی لەسەر و تفەنگێكی بەشانەوەبوو، داوای لە كچەكە كرد پەیوەندی بە هاوسەرەكەیەوە بكات، كاتێك ڕوونیكردەوە كە مۆبایلی نییە، فەرمان بە شۆفێركە كرا بیباتەوە بۆ ماڵەوە و هاوسەرەكەی بێنێت، دوای گەڕانەوەیان كێشەكە چارەسەر كرا.\nئێستا كابول لەژێر دەسەڵاتی بزوتنەوەی تاڵیباندایە، شەقامەكانی لەلایەن چەكدارانی بزوتنەوەكەوە كۆنتڕۆڵكراون.\nهەر لەیەكەم ڕۆژی گەڕانەوەی دوا سەربازی ئەمریكی بۆ وڵاتەكەی، زەبیحوڵا موجاهید وتەبێژی تاڵیبان لە كۆنگرەیەكی ڕۆژنامەوانیدا كە چەكدارەكانی بەتەواوی كەلوپەلە سەربازییەكانیانەوە دەوریاندابوو، داوایكرد "بەوریاییەوە مامەڵە لەگەڵ خەڵكیدا بكەن و هێمن بن لەگەڵیان، چونكە ئەوگەلە زۆریان ناخۆشیی چەشتووە".\nهەندێك شت پێویستیان بە وتن نییە، بە كۆنتڕۆڵكردنی وڵاتەكە لەلایەن تاڵیبان بەو خێراییە لەناكاوە لە مانگی ڕابردوودا، ئەفغانییەكان زانییان كە پێویستە لەژێر دەسەڵاتی بزوتنەوەكەدا چی بكەن و چی نەكەن.\nپیاوان لە یەكەم كاریاندا ڕیشتاشینیان ڕاگرت، بۆ ئەوەی ڕێگە بە مووەكانیان بدەن گەشە بكاتەوەو ڕوخساریان داگیر بكات، ژنان ڕەفتەو لەچكە ڕەنگاوڕەنگەكانیان گۆڕی بۆ ڕەش، عەزییەكانیان درێژكرد و عابایان پۆشی.\nهێشتا كچان و ژنانی ئەفغانستان تێناگەن تاڵیبان مەبەستی چییە كاتێك دەڵێت "كچان و ژنان سەرجەم ئەو مافانەیان پێدەدرێت كە لە ئیسلامدا بۆیان دیاریكراوە"، بۆیە تا ڕوونبونەوەی ئەوە، بە وریاییەوە مامەڵە دەكەن.\nزۆریان دەترسن لەوەی ڕێگە نەدرێت بگەڕێنەوە سەر ژیانی ئاسایی خۆیان‌و ناچار بكرێن بەجۆرێك و لەناو شارێكدا بژین كە هەست بكەن موڵكی ئەوان نییە.\nگفتوگۆ لەگەڵ تاڵیبان\nهەندێك كەس بەپەلە لەكابول هەڵهاتن، بەڵام چەكدارانی تاڵیبان بەپێچەوانەوە لەهەموو شوێنێكەوە دەهاتنە ناو كابوڵی پایتەخت.\nڕەفیعوڵا تەمەنی 25 ساڵە و چەكدارێكی بزوتنەوەكەیە، بە دڵخۆشییەكی گەورەوە باس لە گەڕانەوە بۆ پایتەخت دەكات و دەڵێت "چەندین ساڵبوو سەردانی كابوڵم نەكردبوو، كاتێك پرسیاری لێكرا لەبارەی ئەو ترسەی لای ئەفغانییەكان دروستبووە لەسەر نادیاریی چارەنوسیان و لەدەستدانی داهاتوویان، وتی "هەموومان ئەفغانین، وڵات بەرەو ڕێگایەكی نوێ بەرەو ئاشتی و ئاوەدانی هەنگاو دەنێت".\nلە بەشێكی گەڕەكەكان چەكدارانی تاڵیبان ماڵەو ماڵ دەگەڕێن، لە دەرگای ماڵان دەدەن و داوای ڕادەستكردنی مۆبایل و ئۆتۆمبێلی حكومی و هەرشتێكی دیكە دەكەن كە پەیوەندی بە كارە كۆنەكەیانەوە هەبێت، زۆجار دەست بەسەر ئەو ئۆتۆمبێلانەشدا دەگرن كە هەست دەكەن بەڕێگای گەندەڵی دەست كەسێك كەوتووە.\nلە ڕۆژئاوای كابوڵ هەژارەكان دەژین، ئەوان دەڵێن، لەگەڕەكەكەیان هەڵمەتەكانی كنە و پشكنین زۆر بە وردی بەڕێوەدەچێت، بۆیە هاتوچۆ و جموجۆڵ كەمە بەتایبەت ژنان ناوێرن بێنە دەرەوە.\nیەكێك لە ژنەكان كە پێشتر ڕۆژانە بۆ كار چووە بۆ ناوەڕاستی شار، دەڵێت "من دەترسم، بە تاڵیبان دەڵێم هەندێك ژن كە كار دەكەن تاكە سەرچاوەی پەیداكردنی بژێوی خێزانەكانیانن، بۆیە دەبێت بچم بۆ كاركردن".\nلەلایەكی دیكەوە بزوتنەوەی تاڵیبان ئەنجامدانی ڕاهێنانە وەرزشییەكانی لە ژنان قەدەغەكردووە، بەتایبەت ئەنجامدانی ئەو ڕاهێنانەی جەستەی تێدا دەردەكەوێت.\nئەحمەدوڵا واسق ئەندامی لیژنەی ڕۆشنبیری تاڵیبان بە كەناڵی (SBS) ئوستورالی ڕاگەیاندووە "وەرزش شتێكی گرنگ نییە بۆ ژنان"، بۆیە كۆمەڵێك ڕێكار دەگرینەبەر تا ئەو ڕاهێنانە ئەنجام نەدەن.\nئەو بەرپرسەی تاڵیبان جەختدەكاتەوە لەسەر، پاشگەزنەبونەوەی بزوتنەوەكە لەو بڕیارە و دەڵێت "ئیسلام ڕێگە بە ژنان دەدات لە ماڵ بێنە دەرەوە و بازرگانی بكەن، بەڵام وەرزش هیچ گرنگ نییە".\nلەبارەی مۆسیقاوە چی دەڵێن؟\nلەلایەكی دیكە لەو كاتەی تاڵیبان دەسەڵاتی گرتووەتەوە دەست، پەخشكردنی گۆرانی و میوزیك لە كەناڵ‌و ئێستگە ناوخۆییەكان قەدەغەكراوە، داواش لە هاوڵاتیان كراوە لەناو ماڵ و ئۆتۆمبێلەكانیانەوە دەنگی گۆرانی نەیەت.\nزەبیحوڵا موجاهید وتەبێژی تاڵیبان لە چاوپێكەوتنێكیدا لەگەڵ ڕۆژنامەیەكی ئەمریكی باسی لەوەكردووە "مۆسیقا لە ئیسلامدا حەرامە، ئەوانیش هەوڵ دەدەن باوەڕ بە خەڵكی بهێنن بۆ ئەو بابەتە".\nلەسەردەمی دەسەڵاتی یەكەمی تاڵیبان لەنێوان ساڵانی (1996-2001) بەتەواوی مۆسیقا و گۆرانی قەدەغەكرابوو، تەنانەت ئەو گۆرانییە میللییانەش كە هیچ ئامێرێكی میوزیكی تێدا بەكارناهێنرێت.


زانيارى كرنك دةربارةى ةخيوكردنى كؤتر\nمن طرف سورجي بؤ هه مووان في الأحد أكتوبر 05, 2014 4:00 pm\nهةمومان دةزانين بالندةى كؤتر بالندةيةكى خؤشةويسته لاى هةموو مرؤفيك .دةبي مرؤف زياتر دلسؤزبيت لةكةليان جونكه كؤترةكان بيويستان نةرم و نيانى مرؤفةكان هةيه . جةندها برؤفةو تاقيكردنةوه كردوه لة ولاتى بيكانه و غةربي . و ئةنجاميكي باش دةركةوتووه كة بةخيوكردنى كوتر زؤر بةسووده بؤ نةخؤشي نةفسي و خةموكي . لةكاتيكدا تةجربه بكه كةلةو كاتةدا تو زؤر خةموكى و دلتةنكى باشان برؤ لاى كوترةكان و تةماشايكى قووليان ليبةكه و سةيرانه بكه . يةك سةر دلتخوش دةبيت و فراح دةبيت ..\nوةك هةمومان دةزانين كوتر لةيةك جوت بيكديت ئةويش نيره و ميةين . كةسيةريان دةكةين زؤر مةوقفى جوانيان لة دةبينين\nلة بيش هةموو شتدا نيره دةخوينيت و بانكى ميكه دةكات كا داكو ميه ئامادةيه بؤ جووت بوون\n1- نيره نوقر به دمكةكةى زؤر بةنةرمى لةسةر و جاوى ميه ئةدات و موغازةلةيةكى زؤر جوان دةكةن\n2- باشان نيره دمكةكةى خؤى لةنيو دمكى ميه دةنيت و خواردن ئةدات\n3- لةدواى ئةمه دا . ميه خؤى نزم دةكات بؤ ئةرد و نيره ليئ سوار دةبيت تلقيحي دةكات . ئةوكاره لةحةفتيك دا تا 10 رؤز بةردةوام دةبيت ورؤزانه جةندجاران دوباره دةكةنةوه . وئةكة ميةش جاربة جار له نيره سواربيت زؤر ئاسايه جونكه ئةوه كؤرينةوةى خؤشةويستى و موحبةت و مةودةده ..\n4- له باشاندا نيره دةست دكات به بؤش و زلق ودار كيشان دةكات بؤ دوروستكردنى لانه بؤ ئةوي هيلكه دابنين .\n5- له باش تلقيحكردني 7 تا 10 رؤز . هيلكةيةك دةكات . له باش هيكةى يةكةم دا 48 كاتزمير بئ دةجيت تا هيلكةى دى دةكةت\n6- به بةردةوامى نيره و ميه له سةر هيلكه دادةنيشن بة نؤبةى رؤزانه ئةويش ميه لة كاتزمير 3 ئيوارن تا كاتزمير 10ى بةيانى و نيرةش لة كاتزمير 10ى بةيانى تا 3ى ئيواره لةسةر هيلكه دادةنيشت .\n7- ئةوكاره بةردةوام دةبيت تا 17 رؤز يان 21 رؤز . ئةوه ئيختلافه لةسةر جؤرى كؤتر دةمينيتةوه .\n8- له باش ئةو ماوةيه كوترى نير هةلدةستيت بة هينانةدةرى جويجكه\n9- بؤ ماوةى 7 حةفتةيك شيرى (حويصلة) ئةدةنه فةرخةكانى خويان جونكة لةوكاتدا جويجكةكان ناتوانن دان لة كةدةى خويان ببزينن و تا7 رؤوز جاويان ناكريتةوه . خواردنةكةشيان شيري دايك و باوكيان . شيريكى سبيه و له حويصله ى يان كةدةى دايك وباوكيان ديتةدةرةوه ئةوةش له جةندين برؤوتين و و فيتامين و جةورى بيك ديت .\n10-له باش ئةو ئةو 7 رؤزدا دايك وباوك دةست بةخواردنيكى نوئ دةكةن ئةويش نيودانةيه دةنكى تةواو نيه تا 14 رؤز.\n11- له رؤوى 10هةمى دةست بةهاتنى ريشي زخته دةكةن . رؤز بؤ رؤز ريشيان بةرةو زياتر دةروات\n12- دايك و باوك له حةفته ى دووةم دانى تةواوى ئةدةنى ئةو خواردنانةش لةريكاى دةمى دةيك وباوك بؤ دةمى جويجكةكان\n13-له باش 4 حةفتةدا دايك وباوك هةلدةستن بةدةركردنى جويجكةكان . و لةو كاتةش دا جويجكه كرنى و ئعتماد ئةدةنه سةر نةفسي خويان بؤ رافرين و خواردن به دمكى خويان ...\nله كؤتايدا داواكارم زانيارى كرنكم بيتان كةياندبيت لةكةل ريز بؤ هةمووان\nسايتى سورجى بؤ هةمووان


بزاڤـ: ھێمن ئەمین\nبەئامانجی پێداچونەوە بەسیستمی وەرگرتنی خوێندکاران لە زانکۆکانی ھەرێمی کوردستان و، سەرلەنوێ داڕشتنەوەیان، لەسەر ڕاسپاردەی د.یوسف گۆران وەزیری خوێندنی باڵا و توێژینەوەی بۆ ساڵی نوێی خوێندن پێداچونەوە بەسیستمی وەرگرتن دەکات.\nلەو چوارچێوەیەدا، ئەمرۆ چوارشەممە، ڕێکەوتی (١٤/٢/٢٠١٨) لیژنەی تایبەتمەند بۆ پێداچونەوە بە سیستمی وەرگرتنی خوێندکاران - قوتابیان لە زانکۆ و پەیمانگە حکومی و تایبەتەکان یەکەمین کۆبونەوە خۆی بەسەرپەرشتی د.داود ئەتروشی بەڕێوەبرد.\nوەک د.داود ئەتروشی سەررۆکی لێژنەکە ڕونیکردەوە، کاری سەرەکی لیژنەکەیان پێداچونەوە بەسیستمی وەرگرتنی خوێندکاران بەشێوەکانی (ڕاستەوخۆ، زانکۆلاین، خوێندنی ئێواران و پارالێل)، لەتەواوی زانکۆ و پەیمانگەکانی ھەرێم بە حکومی و تایبەتەکەمان دەبێ، ڕونیشکردەوە لێژنەکەیان لەھەنگاوی یەکەمدا تەواوی سەرنج و تێبینی و زانیارییەکان لە کەسانی پسپۆڕ کۆدەکەنەوە، لەھەمان کاتدا سەرنج و تێبینی لە تۆماری خوێندکاران لە زانکۆکان و مامۆستایانی زانکۆ وەردەگرن، ئاشکراشیکرد ڕاپرسیەک لەنێو خوێندکارانی قۆناخی یەک لە زانکۆکان لەبارەی کێشە و گرفتەکانی سیستمی وەرگرتن ئەنجام دەدەن، لە کۆتایشدا ڕاپۆرتێک لەو بارەیەوە ئامادە دەکەن.\nبۆ ئەوەش لە یەکەمین کۆبونەوەیاندا، ئەندامانی لێژنەکە چەندین ڕاو سەرنج و بۆچونیان لەبارەی کارەکانیان و چۆنیەتی پێداچونەوە بە سیستمی وەرگرتنی خوێندکاران لە زانکۆ و پەیمانگە حکومی و تایبەتەکان خرایەڕو و گفتوگۆیان لەبارەوە کرا، ھەروەک بڕیاریشدرا ھەفتەی داھاتو بەجیا لەگەڵ نوێنەری سەرجەم زانکۆ و پەیمانگە حکومی و تایبەتەکان کۆببنەوە.\nلیژنەی پێداچونەوە بە سیستمی وەرگرتنی خوێندکاران لە زانکۆ و پەیمانگە حکومی و تایبەتەکان لە ژمارەیەک کەسانی شارەزا لە دیوانی وەزارەت و زانکۆکانی ھەرێم پێکھاتوە، واش بڕیارە دەقی راپۆرت و پێشنیازەکانیان بۆ وەزارەتی خوێندنی باڵا و توێژینەوەی زانستی بەرز بکەنەوە تا بڕیاری پێویست لەوبارەیەوە بدرێ.\n2/14/2018 1:27:34 PM


عیراق دوو مه‌رزی دیكه‌ی هه‌رێم به‌فه‌رمی ده‌ناسێنێت\nوه‌فدێكی حكومه‌تی عیراق سه‌ردانی دوو خاڵی دیكه‌ی سنووری هه‌رێمی كوردستان ده‌كات بۆئه‌وه‌ی بكرێنه مه‌رزی فه‌رمی، به‌ڕێوه‌به‌ری گشتی گومرگی هه‌رێمیش رایده‌گه‌یه‌نێت: لیژنه‌كه سه‌ردانی هه‌ردوو مه‌رزی سه‌رزێرو شوشمێ ده‌كه‌ن و راپۆرتی خۆیان بۆ به‌ڕێوه‌به‌رایه‌تی گشتی خاڵه سنوورییه‌كانی عیراق به‌رز ده‌كه‌نه‌وه.\nساماڵ عه‌بدولڕه‌حمان، به‌ڕێوه‌به‌ری گشتی گومرگی هه‌رێم به SNNی راگه‌یاند: ئه‌مڕۆ 13ی 2ی 2018، لیژنه‌یه‌ك له‌لایه‌ن حكومه‌تی عیراقه‌وه سه‌ردانی مه‌رزی سه‌رزێر-یان كرد له‌سنووری پارێزگای دهۆك، به‌مه‌به‌ستی هه‌ڵسه‌نگاندنی مه‌رزه‌كه، بۆئه‌وه‌ی له‌لایه‌ن عیراقه‌وه به‌فه‌رمی بناسرێت.وتیشی:" بڕیاره لیژنه‌كه سبه‌ینێ سه‌ردانی مه‌رزی شوشمێ بكات له‌سنووری ته‌ویڵه‌و هه‌ڵسه‌نگاندنیش بۆئه‌و مه‌رزه ده‌كات، پاشان راپۆرتی خۆیان بۆ به‌ڕێوه‌به‌رایه‌تی گشتی خاڵه سنوورییه‌كانی عیراق به‌رزده‌كه‌نه‌وه".له‌چوارچێوه‌ی ئه‌و رێككه‌وتنه‌ی له‌نێوانی هه‌رێم و به‌غدا له‌سه‌ر ده‌روازه سنوورییه‌كان كراوه، مه‌رزه لاوه‌كییه‌كان داده‌خرێن و هه‌ڵسه‌نگاندن بۆ پێنج مه‌رزیش ده‌كرێت بۆئه‌وه‌ی به‌فه‌رمی بناسرێن، ئه‌وانیش (كێلێ، سه‌یران به‌ن، شوشمێ، سه‌رزێرو سه‌رته‌ك).\n29 خولەک پێشتر - Feb 13 2018 5:48PM


ماڵپەری فیردەوس | من سەرتاشم ئەگەر کەسێک داو لێدانی ویست بۆ ڕوومەت ئایا ڕۆژووی بەتال دەبێت یان خێری ڕۆژووی کەم دەبێتەوە؟\nسەردێری پرسیار:من سەرتاشم ئەگەر کەسێک داو لێدانی ویست بۆ ڕوومەت ئایا ڕۆژووی بەتال دەبێت یان خێری ڕۆژووی کەم دەبێتەوە؟\nبەرواری دانان :2020-05-01 کۆدی پرسیار:1979\nپرسیار: من سەرتاشم ئەگەر کەسێک داو لێدانی ویست بۆ ڕوومەت ئایا ڕۆژووی بەتال دەبێت یان خێری ڕۆژووی کەم دەبێتەوە؟\nوەڵام: جیاوازی هەیە لەنێوان زانایان سەبارەت بە دەرهێنانی مووی نێوان هەردوو برۆ و نێو چاو و سەرووی ڕوومەت، دوو وتە هەیە:\nیەکەم: هەندێک زانا دەلێن دروستە دەربهێنیت چونکە بە برۆ حساب ناکرێت، وە نمص تەنها دەرهێنانی مووی برۆ دەگرێتەوە.\nزانایانی اللجنة الدائمة پرسیاری لێکرا حوکمی ئیسلام چییە سەبارەت بە دەرهێنانی مووی نێوان هەردوو برۆ؟ دەلێن: (دروستە دەریان بهێنیت چونکە بە برۆ حساب ناکرێن). اللجنة الدائمة (٥/۱۹۷).\nدووەم: هەندێک زانای تر دەلێن حەڕامە، چونکە نمص دەرهێنانی مووە لە روخسار، تایبەت نییە بە دەرهێنانی برۆ، سەروی ڕومەت ڕیشە ئەگەر ڕیش نەبێت مووی لێ ناهێت.\nدەلێین گومان تێدا نییە باشتر وایە وازی لێ بهێنیت خۆت لە خیلاف ڕزگار بکەیت، ئیلا ئەگەر یەکێک شێوەی زۆر ناشیرین ببێت دەلێن دەتوانێ لابدات بەلام بە کورت کردن یان تاشین نەک دەرهێنان، چونکە دەرهێنان زیانێکی زۆری هەیە وە برۆش بەهەمان شێوە دەتوانی ڕێکی بکات ئەگەر زۆر ناشیرین بوو.\nباشتر وایە سەرتاش داو بۆ خەڵک لێنەدات، ئەگەر لێ بدات ڕۆژووی هیچ کامیان بەتال نابێت.


دابەشكردنی مووچە دواخرا و بەرپرسانی حكومەتی هەرێم ئامادەنین قسەی لەسەربكەن – تۆڕی میدیایی خەڵک\n2020/04/19 - 7:25 PM\nماوەی 41 ڕۆژ تێپەڕیوە بەسەر دابەشكردنی مووچە لە مانگی ڕابردوودا، كە بە وەزارەتی تەندروستی دەستی پێ كرد و تا ئێستا حكومەتی هەرێم و وەزارەتی دارایی هیچ خشتەیەكی بۆ دابەشكردنی مووچە ڕانەگەیاندووە و بەرپرسانی حكومەتی هەرێم و وەزارەتی دارایی-ش ئامادەنین قسەی لەسەربكەن.\nلە كۆبوونەوەی پێشووی ئەنجوومەنی وەزیرانی هەرێم، كە بە شێوەی ئۆنلاین لە 1-4-2020 ئەنجامدرا “بە كۆی دەنگ بڕیاریدا، كە بەرنامەی ئەنجوومەنی وەزیران دابینكردنی مووچەی فەرمانبەرانی حكومەت و دەستكاری نەكردنیەتی” هاوكات پێشتریش چەند جارێك بەڵێنی بە فەرمانبەران دابووو، كە “بە 30 ڕۆژ جارێك مووچە دابەش دەكەن”.\nئەمڕۆ 19ی نیسان، ماوەی 41 ڕۆژ تێدەپەڕێت بەسەر دابەشكردنی مووچەی مانگی 12ی ساڵی 2019 لە 9ی ئازاری ڕابردوودا، كە مووچەی وەزارەتی تەندروستی دابەشكرا، بەڵام حكومەتی هەرێم و وەزارەتی دارایی هیچ خشتەیەكیان بۆ دابەشكردنی مووچەی مانگی 1ی ئەمساڵ ڕانەگەیاندووە.\nئەمە لەكاتێكدایە، كە بەردەوام حكومەتی هەرێم ستایشی تەندروستكاران و هێزە ئەمنییەكان دەكات و بە جەنگاوەری هێڵی پێشەوەی پاراستنی هاووڵاتیان وەسفیان دەكات.\nبۆ وەرگرتنی زانیاری زیاتر (خەڵك) پەیوەندی كرد بە چەند بەرپرسێكی وەزارەتی دارایی هەرێمەوە، بەڵام ئامادەنەبوون لەسەر مووچە قسە بكەن و هاوكات ژمارە مۆبایلی د. جوتیار عادل، وتەبێژی حكومەتی هەرێم بەردەست نەبوو.


پردی ده‌روازه‌ی باكوری شاری كه‌ركوك پێویستی به نۆژه‌نكردنه‌وه‌یه\nپردی هاتنه نێوه‌وه‌ی كه‌ركوك له گه‌ڕه‌كی ره‌حیماواوه له‌ده‌روازه‌ی رێگه‌ی هه‌ولێر پێویستی به نۆژه‌ن كردنه‌وه هه‌یه و ئه‌وه‌ش دوای ئه‌وه‌ی رۆچونێكی زۆر تێیدا رویداوه و ئاوی باراناو تێیدا كۆده‌بێته‌وه و به‌مه‌ش گرفتی هاتوچۆ دروست ده‌كات له‌گه‌ڵ ئه‌وه‌شدا تاسه و چاڵی تێدا دروست بووه و بووه‌ته مایه‌ی نیگه‌رانی شۆفێران و رێبواران به‌و رێگه‌یه‌دا.\nمه‌هدی ئه‌حمه‌د یه‌كێك له هاوڵاتیانی شاری كه‌ركوك و دانیشتوی گه‌ڕه‌كی شۆراوه بۆ هه‌واڵ وتی: “رۆژانه چه‌ند جارێك به‌و رێگه‌یه‌دا تێپه‌ڕده‌بم و ده‌چمه ره‌حیماواوه به‌ڵام رێگه كه تابڵێی ناخۆش و وێرانه‌یه به‌هۆی ئه‌وه‌ی له كاتی باران ئاوی تێدا كۆده‌بێته‌وه هاتوچۆ سه‌خت ده‌كات و تاسه‌یه‌كی زۆریشی تێدا دروست بووه”.\nئه‌و هاوڵاتیه وتی: “ئه‌و رێگه‌یه رێگه‌ی سه‌دان و هه‌زاران خه‌ڵكی شاره‌كه و رێبواران و هاتوچۆی بازرگانیشه و رۆژانه به‌سه‌دان ئۆتۆمبێل پێیدا تێپه‌ڕ ده‌بێت و له روی سه‌لامه‌تی و گیان و ماڵی خه‌ڵكه‌وه پارێزراو نییه و جگه له‌وه‌ش سیمایه‌كی شارستانی نییه چونكه ئه‌و رێگه‌یه شاده‌ماری داخل بوونی كه‌ركوكه له ره‌حیماواوه”.\nنه‌جمه‌دین ئه‌مین شۆفێری تاكسیه و هاتوچۆی له‌سه‌ر ئه‌و رێگه‌یه كه له رێگه‌ی هه‌ولێره‌وه دێته ره‌حیماواوه بۆ هه‌واڵ وتی: “ئێمه وه‌كو شۆفێران كێشه‌مان له‌و رێگه‌یه بۆ دروست ده‌بێت به هۆی ئه‌وه‌ی ئۆتۆمبێله‌كانمان زیانی به‌رده‌وكه‌وێ و تاسه‌یه‌كی زۆری تێدایه و ئه‌و رێگه‌یه رێگه‌ی خێرایه و زۆرجار ئه‌گه‌ر بته‌وێ هێواش بیته‌وه ئه‌وا ئۆتۆمبێلی تر ئه‌گه‌ری خۆ پێداكێشانی پێتدا هه‌یه و مه‌ترسی دروست ده‌بێت بۆیه چاكردنه‌وه‌ی خێرای باشترین چاره‌سه‌ره”.\nئه‌و شۆفێره وتیشی: “به‌هیواین لایه‌نی په‌یوه‌ندیدار به‌زووترین كات خه‌می ئه‌و رێگه‌یه بخوات چونكه زۆرترین زیان به هاوڵاتی ده‌كه‌وێت و مه‌ترسی له‌سه‌ره له روی زیان گه‌یاندن به ئوتومبیله‌كان و ئه‌گه‌ری رودانی روداوی هاتوچۆش هه‌ربۆیه چه‌ند زووتر كاری تێدا بكرێت باشتره له پێناو به‌رژه‌وه‌ندی گشتی”.\nده‌رباره‌ی نۆژه‌ن كردنه‌وه‌ی ئه‌و رێگه‌یه و پرده‌كه‌ی ره‌حیماوا و قسه‌كردن له‌گه‌ڵ لایه‌نی په‌یوه‌ندیدار هه‌واڵ په‌یوه‌ندی كرد به به‌ڕێوه‌به‌ری رێگاوبان و پرده‌كانی كه‌ركوكه‌وه به‌ڵام ئه‌و ئه‌ركی چاكردنه‌وه‌ی ئه‌و رێگه و پرده‌ی بۆ شاره‌وانی گه‌ڕانده‌وه.\nقه‌یماز عه‌لی موسا به‌ڕێوه‌به‌ری رێگاوبان و پرده‌كانی كه‌ركوك بۆ هه‌واڵ وتی: “ئه‌و پرده و رێگه‌یه له‌به‌رئه‌وه‌ی به نێو شار ئه‌ژمار ده‌كرێت له‌به‌رئه‌وه سه‌ر به شاره‌وانی كه‌ركوكه و ئه‌ركی چاكردنه‌وه‌ی له‌سه‌ر ئه‌وانه”.\nله‌و باره‌یه‌وه شاره‌وانی كه‌ركوك ده‌ڵێن هه‌مو پردێك له ناوخۆی شار و ده‌ره‌وه‌بێت له‌سه‌ر به‌ڕێوبه‌رایه‌تی رێگاوبان و پرده‌كانه سه‌رپه‌رشتی بكات.\nسه‌ردار عه‌لی به‌ڕێوه‌به‌ری شاره‌وانی كه‌ركوك بۆ هه‌واڵ رونیكرده‌وه: “ئه‌گه‌ر ئه‌و رێگه‌یه به پرده‌كه‌وه ئه‌ژمار بكرێت ئه‌وا چ له ناوخۆ و چ ده‌ره‌وه‌ی شار په‌یوه‌ندی به به‌ڕێوبه‌رایه‌تی رێگاوبان و پرده‌كانه‌وه هه‌یه به‌ڵام له حاڵه‌تێكدا له‌سه‌ر شاره‌وانی ئه‌ژماركرا و ئه‌وان نه‌یانكرد ئه‌وا هه‌وڵی چاكردنه‌وه‌ی ده‌گرینه ئه‌ستۆ و نۆژه‌نی ئه‌و رێگه‌یه ده‌كه‌ینه‌وه”.\nبه‌ڕێوبه‌ری شاره‌وانی كه‌ركوك ئه‌وه‌شی خسته‌ڕو: “له‌به‌رئه‌وه‌ی سه‌ره‌تای ساڵه و بودجه به ده‌ست نه‌گه‌یشتوه به‌ڵام له رێگه‌ی پارێزگای كه‌ركوكه‌وه هه‌وڵده‌ده‌ین له ئیداره‌ی پارێزگا بودجه‌ی بۆ ته‌رخان بكه‌ین چونكه ئه‌و رێگه‌یه رۆچووه و قیره‌كه‌شی هه‌ستاوه و به‌كه‌ڵكی رۆشتن نه‌ماوه له كاتێكا ده‌روازه‌ی هاتنه نێو كه‌ركوكه”.\n2/2/2019 10:31:45 PM


توێژینەوەیەک: منداڵانى بەڕیتانیا لە تەمەنی حەوت ساڵییەوە ئاشناى فیلمە سێکسییەکان دەبن\n"پلان هەیە بۆ ئەوەى منداڵان نەتوانن ئەو ماڵپەڕانە بکەنەوە"\n14:51 پێنج شه‌ممه 03 تشرینی یه‌كه‌م 2019\nچەند توێژینەوەیەکى وڵاتی بەڕیتانیا دەریانخستوە کە منداڵان لە تەمەنی حەوت ساڵییەوە بە ماڵپەڕە “سێکسییەکان” ئاشنا دەبن و ئاماژەیان بەوەشکردووە، هەرچەندە سێ لەسەر چواری دایکان و باوکان وادەزانن منداڵەکانیان دوورن لەو ماڵپەڕانە، بەڵام زیاد لە نیوەیان سەیری ئەو ماڵپەڕانە دەکەن.\nسەیرکردنی ماڵپەڕە سێکسییەکان لەنێو گەنجان و مێردمنداڵاندا لە هەموو جیهان، بوەتە دیاردەیەکی بڵاو و ئەو ماڵپەڕانە لەڕووی سەردانیکردنەوە لە لیستی پێشەوەی ماڵپەڕە جۆراوجۆرەکاندان و بەرهەمهێنانی فیلمە سێکسییەکانیش بوەتە بازراگانیکردنێکی گەورە.\nبەگوێرەی توێژینەوەیەکی ئەنجومەنی ڕیزبەندیکردنی فیلم لە بەڕیتانیا، سەیرکردنی فیلمە سێکسییەکان لە نێو مێردمنداڵاندا زۆر زیادیکردووە و هەرچەندە سێ لەسەر چواری دایکان و باوکان وابیردەکەنەوە کە منداڵەکانیان سەیری ئەو فیلمانە ناکەن، بەڵام لەڕاستیدا نیوە زیاتری مێردمنداڵەکان سەیری ئەو فیلمانە دەکەن.\nئەو لێکۆڵینەوانە ئەوەیان دەرخستووە، کە بەگشتی منداڵان لە دوای تەمەنی حەوت ساڵییەوە بە سەیرکردنی ئەو فیلمانە ئاشنا دەبن و سەیریان دەکەن.\nسەیرکردنی ئەو فیلمانە زۆر دەبێتە هپۆی ئالودەبوونی ئەو کەسانە و لەوبارەیەوە ئەو ئەنجومەنە بەڕیتانییە پرسیاری لە 40 کەس کردووە کە بە “پۆڕۆنۆگرافی” و فیلمە سێکسییەکان ئاشنان، سەرجەم ئەو کەسانە دانیان بەوەداناوە کە ئاڵودەی سەیرکردنی ئەو فیلمانە بوون.\nزۆر سەیرکردنی ئەو ماڵپەڕانە وای لە کاربەدەستانی بەڕیتانیا کردووە، پلانێک دابنێن، کە کردنەوەی ماڵپەڕەکان بەگویرەی تەمەن بێت و کەسانی منداڵ نەتوانن ئەو ماڵپەڕانە بکەنەوە و سانسۆری بکەن.\nهیومان ڕایتس ۆوچ: گەمارۆى هەرێم بۆسەر کەمپى مەخمور جێی شۆک و سەرسوڕمانە "دوو ژنى دووگیان منداڵەکانیان لەبارچووە"\n22:28 یه‌ك شه‌ممه 08 کانونی یەکەم 2019\n17:30 پێنج شه‌ممه 05 کانونی یەکەم 2019\n14:15 چوار شه‌ممه 27 تشرینی دووه‌م 2019\n“زانیارییەکان دزەی کردووە”.. حەوت هەزار خۆپیشاندەری ئێرانی دەستگیرکراون\n08:58 هه‌ینی 29 تشرینی دووه‌م 2019\nپەرلەمانى عێراق وادەى دەنگدانى لەسەر هەموارى یاساى هەڵبژاردن ئاشکراکرد


مافی مرۆڤ – زاگرۆس پۆست\nماڵەوە / مافی مرۆڤ\n4كاتژمێر لەمەوپێش\tلێدوان نووسین ناچالاککراوە لە ئەمیر بایەزیدی ئازەر بۆ جێبەجێکردنی حوکمەکەی ڕەوانەی زیندان کرا\nرۆژی شەممە ٢٩ی خەزەڵوەر، هاووڵاتییەکی کورد بە ناوی “ئەمیر بایەزیدی ئازەر” کوڕی “مستەفا” و خەڵکی گوندی “لەج” سەر بە مەهاباد، بۆ جێبەجێکردنی حوکمەکەی ڕەوانەی زیندان کرا. ڕۆژی یەکشەممە ۱۹ی ڕێبەندانی ٩٩، ناوبراو بە دانانی بارمتە بە شێوەی کاتی هەتا کاتی دادگاییەکەی لە زیندانی مەهاباد ئازاد کرابوو. ڕۆژی شەممە ۲۷ی بەفرانباری ٩٩، ئەو هاووڵاتییە کوردە بەبێ بەڵگەی یاسایی لەلایەن هێزە ئەمنییەتییەکانەوە …\n1 ڕۆژ لەمەوپێش\tلێدوان نووسین ناچالاککراوە لە کشتە و زخمی شدن ٣ کولبر در مرز بانە\nدر پی شلیک نیروھای رژیم اسلامی ایران بە کولبران کرد، ٣ کولبر کشتە و زخمی شدند. دیروز سه‌شنبه ۹ آذر، نیروهای هنگ‌مرزی در مرز چومان از توابع شھر بانه به سوی شماری از کولبران تیراندازی کرده و دست‌کم دو کولبر به نام‌های عادل علیپور و یاسین امین‌پور هر دو اهل روستای “سرسول”، زخمی شدند. عادل علیپور ۱۹ ساله پس از …\n3 ڕۆژ لەمەوپێش\tلێدوان نووسین ناچالاککراوە لە گیانلەدەستانی کرێکارێک بەھۆی رووداوی کار لە سەردەشت\nرۆژی شەممە ٦ی سەرماوەز، کرێکارێکی سەردەشتی لە کاتی خاوێنکردنەوەی پاڵاوگەی ئاو و ئاوەڕۆی شاری مەهاباد، بەهۆی بەربوونەوە بۆ نێو “لاگون” گیانی لەدەست دا. شوناسی ئەو کرێکارە “سەلاح خالیدی” کوڕی “سەعید”، ھاوسەری ھەیە و باوکی سێ منداڵ و خەڵکی شاری سەردەشتە. ناوبراو کرێکاری بەشی پاڵاوگەی ئاو و ئاوەڕۆی شاری مەهاباد بووە و لە کاتی خاوێنکردنەوەی “لاگون” تووشی ئەو ڕووداوە بووە. “سەلاح …\nچوار شه‌ممه 20 تشرینی یه‌كه‌م 2021\tلێدوان نووسین ناچالاککراوە لە آزادی کارو کریمی تودیع قرار وثیقه در ارومیه\nکارو کریمی شهروند بازداشتی اهل سنندج با تودیع قرار وثیقه از یکی از بازداشتگاههای امنیتی در ارومیه آزاد شد. ایشان اواخر اسفندماه ۹۹ توسط نیروهای امنیتی بازداشت شده بود. امروز سه شنبه ۲۷ مهرماه ۱۴۰۰، کارو کریمی دانشجوی بازداشتی اهل سنندج پس از هشت ماه بازجویی از یکی از بازداشتگاههای امنیتی در ارومیه آزاد شد. آزادی کارو کریمی با تودیع …\nدوو شه‌ممه 18 تشرینی یه‌كه‌م 2021\tلێدوان نووسین ناچالاککراوە لە احضار جبار دستباز به اداره اطلاعات سنندج\nیکی از فعالین مدنی و روزنامه‌نگاران فعال اهل دیواندره و ساکن سنندج، توسط اداره اطلاعات این شهر احضار شد.  جبار دستباز که اهل دیواندره و ساکن سنندج است، از فعالین مدنی سرشناس و روزنامه‌نگاران فعال در کُردستان است که طی سال‌های گذشته گزارش‌های میدانی در باره کولبران، قربانیان مین و زنان قربانی خشونت خانوادگی منتشر نموده است. جبار دستباز …\nدوو شه‌ممه 18 تشرینی یه‌كه‌م 2021\tلێدوان نووسین ناچالاککراوە لە دەستگیرکردنی ژنێکی دووگیان لە پیرانشار\nرۆژی پێنجشەممە ۲۲ی ڕەزبەر، ژنێک بە ناوی “سۆعدا خەدیرزادە”، کچی ڕەحیم و خەڵکی پیرانشار، لەلایەن هێزە ئەمنییەتییەکانەوە دەستگیر کرا. هێزە ئەمنییەتییەکان ئەو هاووڵاتییەیان بەبێ بەڵگەی یاسایی دەستگیر و پاشان ناوبراویان بۆ لێپرسینەوە ڕەوانەی یەکێک لە گرتنگە ئەمنییەتییەکان لە ورمێ کردووە. سۆعدا خەدیرزادە دووگیانە و پێویستیی بە چاوەدێریی تایبەتی پزیشکییەوە هەیە. “ئەو هاووڵاتییە پاش دەستبەسەرکرانی لەلایەن هێزە ئەمنییەتییەکانەوە، لە چاوەدێریی تایبەت …\nیه‌ك شه‌ممه 17 تشرینی یه‌كه‌م 2021\tلێدوان نووسین ناچالاککراوە لە حسن فرجی در دادگاە مریوان به حبس محکوم شد\nحسن فرجی شهروند اهل مریوان توسط دادگاه انقلاب این شهر به ۱۰ ماه حبس محکوم شد. ایشان اواسط خردادماه توسط نیروهای امنیتی در مریوان بازداشت شده بود. دادگاه انقلاب مریوان حسن فرجی، ۴۴ ساله فرزند محمد و اهل روستای “لنج‌آباد” از توابع شهر مریوان را به ۱۰ ماه حبس محکوم کرد. حسن فرجی در تاریخ ۱۸ خردادماه سال جاری، توسط …\nشه‌ممه 16 تشرینی یه‌كه‌م 2021\tلێدوان نووسین ناچالاککراوە لە ئامادەبوونی هێزە ئەمنییەکان لەگردبوونەوەی مامۆستایانی مەریوان؛ وتووێژ لەگەڵ شەعبان محەمەدی\nڕۆژی پێنج‌شەمە ٢٢ی ڕەزبەری١٤٠٠، دوای بانگەوازی “شوورای هەماهەنگیی ڕێکخراوە پیشەییەکانی فەرهەنگیانی ئێران”، مامۆستایانی شاغڵ و خانەنشین‌کراو لە ناڕەزایەتی بە بەڕێوەنەچوونی پلەبەندی، یەکسان‌سازیی مووچەی مامۆستاینی خانەنشین و پێشێل‌کردنی مافەکانی قوتابیان لە بواری پەروەردەدا، لە بەرامبەر ئیدراەی ئامووزش و پەروەرشی زۆربەی شارەکانی ئێران‌دا گردبوونەوە. شوورای هەماهەنگی بە دەرکردنی بڕیارنامەی کۆتایی و خوێندنەوەی لە لایەن ئەندامەکانییەوە لە گردبوونەوەی ناڕەزایەتییەکانی مامۆستایانی شاغڵ و خانەنشین‌کراوی زیاتر لە ٣٣ شاری ئێران، …\nهه‌ینی 15 تشرینی یه‌كه‌م 2021\tلێدوان نووسین ناچالاککراوە لە ئێعدام کردنی ھاووڵاتیەکی کورد لە بەندیخانەی قزلحیساری کەرەج\nبەرەبەیانیی ڕۆژی دووشەممە “١٩ی ڕەزبەری ساڵی ١٤٠٠ی هەتاوی، حوکمی ئێعدامی هاووڵاتییەکی کورد لە بەندیخانەی “قزالحیسار” ی “کەرەج” جێبەجێ کرا. ناسنامەی ئەم هاووڵاتییە کوردە “مەنوچێهری کازێمی” تەمەن ٣٣ ساڵ خەڵکی گوندی “ورمەڵە”ی هەرسینی سەر بە پارێزگای کرماشانە. بە گوێرەی سەرچاوە هەواڵییەکان؛ ناوبراو بە تاوانی کوشتنی ئەنقەست لە ئێعدام کراوە. مەنووچێهر کازێمی ساڵی ١٣٩٤ کەسێکی بە ناوی”مەجید نەدری” کوشتووە و لەو کاتەوە …\nهه‌ینی 15 تشرینی یه‌كه‌م 2021\tلێدوان نووسین ناچالاککراوە لە کوژرانی کۆڵبەرێک لە ناوچەی ئاڵانی سەردەشت\nشەوی رابردوو پێنج شەممە ۲۲ی ڕەزبەری ۱٤۰۰ هێزەکانی ڕژێمێ کۆماری ئیسلامی ئێران لە سنووری گاکێ سەر بە ناوچەی ئاڵانی سەردەشت تەقەیان لە دەستەیەک کۆڵبەر کردووە و لە ئاکامدا کۆڵبەرێک بە ناوی ژیان عەلیپوور خەڵکی ئاوایی بێژوێ بە تەقەی ڕاستەوخۆیی هێزەکانی کۆماری ئیسلامی ئێران پێکراوە و بەم هۆیەوە گیانی لەدەست داوە. تەرمی ژیان ئێستا لە پزشکی دادوەری شاری سەردەشت راگیراوە. دەوترێ …\nپێنج شه‌ممه 14 تشرینی یه‌كه‌م 2021\tلێدوان نووسین ناچالاککراوە لە آزادی یک شهروند بازداشتی با تودیع قرار وثیقه در مهاباد\nروز سه‌شنبه ۲۰ مهرماه، کاوه سلیمان‌پور شهروند اهل شهر مهاباد، با تودیع قرار وثیقه از زندان این شهر آزاد شد. روز سه شنبه ۲۰ مهرماه ۱۴۰۰، کاوه سلیمان‌پور شهروند اهل روستای “خورخوره” از توابع شهر مهاباد، از زندان این شهر آزاد شد. آزادی کاوە سلیمان‌پور با تودیع قرار وثیقه، به صورت موقت و تا پایان مراحل دادرسی صورت گرفته است. …\nسێ شه‌ممه 12 تشرینی یه‌كه‌م 2021\tلێدوان نووسین ناچالاککراوە لە بازداشت یک شهروند اھل کامیاران در شھر بانه\nیک شهروند اهل شهر کامیاران، توسط نیروهای امنیتی در بانه بازداشت و به مکان نامعلومی منتقل شد. روز شنبه ۱۷ مهرماە ۱۴۰۰، یک شهروند در شهر بانه توسط نیروهای امنیتی بازداشت شد. هویت این شهروند سامان محمدی اهل شهر کامیاران عنوان شده است. تا لحظه تنظیم این گزارش، از دلایل بازداشت، محل نگهداری و اتهامات مطروحه علیه این شهروند اطلاعی …\nدوو شه‌ممه 11 تشرینی یه‌كه‌م 2021\tلێدوان نووسین ناچالاککراوە لە پێنج ھاووڵاتیی خەڵکی مەھاباد دەستگیر کران\nپێنج هاووڵاتیی خەڵکی مەهاباد لە لایەن هێزەکانی ئیتلاعاتی رژیم لەو شارە دەستگیر و بۆ شوێنێکی نادیار ڕاگوێزران. رۆژی شەممە ۱۷ی ڕەزبەری ساڵی ١٤٠٠ی هەتاوی، چوار هاووڵاتی کورد خەڵکی گوندی “خورخوره” سەر بە شاری مەهاباد بە ناوەکانی “فاروق سولەیمانی”، “مەسعود سولەیمانی”، “موحسێن سولەیمانی” و دیار سولەیمانی” کە خزمی نزیکی یەکدین و “ئارەش فەرشادفر” خەڵکی مەهاباد لەلایەن هێزەکانی ئیتلاعات لە شاری مەهاباد …\nانتقال دو شهروند اھل بانە به زندان سنندج\nیه‌ك شه‌ممه 10 تشرینی یه‌كه‌م 2021\tلێدوان نووسین ناچالاککراوە لە انتقال دو شهروند اھل بانە به زندان سنندج\nدو برادر بازداشتی اهل شهر بانه، در پی اتمام مراحل بازجویی از یکی از بازداشتگاه های امنیتی در سنندج به زندان این شهر منتقل شدند. جمال عبداللهی و کمال عبداللهی، شهروندان بازداشتی اهل شهر بانه، در پی اتمام مراحل بازجویی از یکی از بازداشتگاه های امنیتی در سنندج به زندان این شهر منتقل شدند. این شهروندان که با هم نسبت …\nحوکمی بەندکرانی سەعید تابناک بۆ ٤ ساڵ و ٢ مانگ کەم کرایەوە\nشه‌ممه 9 تشرینی یه‌كه‌م 2021\tلێدوان نووسین ناچالاککراوە لە حوکمی بەندکرانی سەعید تابناک بۆ ٤ ساڵ و ٢ مانگ کەم کرایەوە\nحوکمی بەندکرانی هاووڵاتییەکی کورد بە ناوی “سەعید تابناک”، خەڵکی شنۆ لە دادگای پێداچوونەوەدا، بۆ ٤ ساڵ و ٢ مانگ کەم کرایەوە. سەعید تابناک، پێشتر لەلایەن دادگای ئینقلابی شنۆ بە تۆمەتی “هاوکاری لەگەڵ یەکێک لە حیزبە کوردییەکانی دژبەری کۆماری ئیسلامی”، حوکمی ٨ ساڵ بەندکرانی هەڵپەسێردراو بەسەردا سەپێنرا.\nکۆبوونەوەی چالاکانی مەدەنی دژی کوشتنی ژنان لە شاری سنە\nچوار شه‌ممه 6 تشرینی یه‌كه‌م 2021\tلێدوان نووسین ناچالاککراوە لە کۆبوونەوەی چالاکانی مەدەنی دژی کوشتنی ژنان لە شاری سنە\nژمارەیەک لە چالاکانی مەدەنی سنە بە نیشانەی ناڕەزایی دەربڕین بەرانبەر بە توندوتیژی لە دژی ژنان و بێ ئەنجام مانەوەی بەدواداچوونی ئەو توندوتیژییانە لە لایەن دەزگای دادوەرییەوە، کۆبوونەوەیەکی ناڕەزایی دەربڕینیان لە بەرانبەر دادگای ئەم شارە بەڕێوە برد. سەرلەبەیانی ئەمڕۆ چوارشەممە ١٤ی ڕەزبەر، ژمارەیەک لە چالاکانی مەدەنیی سنە بە هەڵگرتنی لافیتە لە دژی توندوتیژیی سەر ژنان، لە بەرانبەر دادگای ئەو شارە کۆبوونەوەیەکی …\nپەڕە 1 لە 12112345\t»\t102030...ئاخر »


منداڵێکی خەڵکی بەلووچستان بە تەقەی هێزە ئەمنییەتییەکانی حكوومەتی کوژرا\n11:47 - 21 بانەمەڕ 2721\nڕۆژی دووشەممە ٢٠ی بانەمەڕ، منداڵێک بە ناوی "سەدرا (مەیسەم) ناڕوویی"، تەمەن ٥ ساڵ، بە تەقەی هێزە ئەمنییەتییەکانی حکوومەتی لە محەممەدانی شاری ئێرانشار گیانی لەدەست دا.\nکەمپەینی چالاکانی بەلووچ کە هەواڵەکانی ئەو پارێزگایە ڕووماڵ دەکات، نووسیویەتی: "پاش تەقەی هێزە ئەمنییەتییەکان لە ماشینێک لە جۆری "پێژۆپارس" لە محەممەدان، ئەو منداڵە گیانی لەدەست داوە و باوک و دایکیشی، بریندار بوونە".\nبەپێی ئەو سەرچاوەیە، لەو ڕووداوەدا بەهۆی بەرکەوتنی گولـلە، باوکی سەدرا لاقی پێکراوە و دایکیشی لەلایەن سکییەوە بریندار بووە.\nچالاکانی بلووچ لەو بارەیەوە لە تۆڕە کۆمەڵایەتییەکاندا بڵاویان کردووەتەوە کە هێزە ئەمنییەتییەکان بە گومانی پێبوونی ماددەی هۆشبەر، تەقەیان لە ماشینی ئەو هاووڵاتییە بەلووچییە کردووە.


كانونی دووه‌م 2014 – پەژاک\nArchives for كانونی دووه‌م 2014\n| ڕێکەوت: 30.01.2014\nبۆ وەرگرتنی گۆڤاری ژمارە 25ی زیلان، ئێرە کلیک بکەن. ...\nYa bi destê mirov tê avakirin, bi destê mirov dikare were hilweşandin\nAbdullah Öcalan — Cudahiya cinsî nabe ku bi serê xwe bibe sedema ti pirsgirêka civakî. Li gerdûnê dualîte ...\nAbdullah Öcalan — Cudahiya cinsî nabe ku bi serê xwe bibe sedema ti pirsgirêka civakî. Li gerdûnê dualîteya di her zerreyê de çawa ku di ti hebûnê de weke sedema pirsgirêkê nayê dîtin, dualîteya di he ...\nBi hilhatina rojê re Min bavan vekir ji okyanûsên şîn re, Bi dijwariya bayê qeyîk pêlepêl dibû. Çar aliyê ...\nBi hilhatina rojê re Min bavan vekir ji okyanûsên şîn re, Bi dijwariya bayê qeyîk pêlepêl dibû. Çar aliyên min cemedbûn. Di bêdawitiya okyanûsan de Ba, rêhevaltiya xemgîniya min dikir Ji ber Hesreta m ...\nلێدوانی کومیتەی زیندانیانی پەژاک سەبارەت بە دوایین بارودۆخی زیندانەکانی ئێران و رۆژهەڵاتی کوردستان\n| ڕێکەوت: 28.01.2014\nدوابەدوای هاتنە سەركاری دەولەتی یازدەهەم، سەرۆك كۆماری ئێران حەسەن رووحانی باس لە ئازادی بیروڕا و ئازادكر ...\nدوابەدوای هاتنە سەركاری دەولەتی یازدەهەم، سەرۆك كۆماری ئێران حەسەن رووحانی باس لە ئازادی بیروڕا و ئازادكردنی زیندانیانی سیاسی دەكات، ئەمە لە حاڵێكدایە كە لە چەند مانگی رابڕدوودا، نە تەنیا وتەكانی كردا ...\n| ڕێکەوت: 27.01.2014\nکۆمیتەی پژاک لە شاری تورکوی وڵاتی فینلەندا بە مەراسیمێک ٦٨مین ساڵوەگەڕی ٢ی ڕێبەندان رۆژی دامەزراندنی کۆما ...\nکۆمیتەی پژاک لە شاری تورکوی وڵاتی فینلەندا بە مەراسیمێک ٦٨مین ساڵوەگەڕی ٢ی ڕێبەندان رۆژی دامەزراندنی کۆماری کوردستان لەمەهاباد و راگەیاندنی خۆبەڕێوەبەری رۆژئاوای کوردستانی بە شکۆوە بەرز و پیرۆز ڕاگرت. ...\nیادی ٦٨مین ساڵوەگەری کۆماری کوردستان لە تورکو، فینلەندا\n| ڕێکەوت: 25.01.2014\n[gdl_gallery title="salyadi-komari-kurdistan-turku-25012014" width="120" height="120" galid="1" ] ...\nوەرنیشتەی کوردستانی، ئەزموونیە جە وێ‌بەردەی رایوەو دیمۆکراتیکی\n| ڕێکەوت: 22.01.2014\nسەرهەڵدان چیا — کۆمەڵگاو مرۆڤایەتی پەی بەردەی رایوەو وێشا، بەردەوام پەرگال(سیسته‌م) ێوەش مەرزنارە و هیچ و ...\nسەرهەڵدان چیا — کۆمەڵگاو مرۆڤایەتی پەی بەردەی رایوەو وێشا، بەردەوام پەرگال(سیسته‌م) ێوەش مەرزنارە و هیچ وەخت نەبیەن کە بەبێ شێوازێوە پەی بەردەی رایوەو وێشا تاوانێ کۆمەڵگای بەرانێ راوە. ئینسان چوون یۆ ...\nسوپای پاسداران / بۆچی سەربازی؟\nکاوە سالار — سوپا چۆن دامەزراوەیەکە؟ بەڕاستی وەک دەوترێت بۆ ئاسایشی نەتەوەیی دروست کراوە؟ تا ئێستا بیر ل ...\nکاوە سالار — سوپا چۆن دامەزراوەیەکە؟ بەڕاستی وەک دەوترێت بۆ ئاسایشی نەتەوەیی دروست کراوە؟ تا ئێستا بیر لەوە کراوەتەوە کە بۆچی هیچ دەوڵەتێکی بێ سوپا، بوونی نییە؟ چ کاریگەریێک لە سەر ئینسان دادەنێت؟ ئە ...\nکۆمارى کوردستان ماوه ى (68) ساڵ به رله ئێستا دامه زرا، له‌به‌ر ئه‌مه سازکردنى کۆنگره‌ى نه‌ته‌وه‌ى کورد ...\nکۆمارى کوردستان ماوه ى (68) ساڵ به رله ئێستا دامه زرا، له‌به‌ر ئه‌مه سازکردنى کۆنگره‌ى نه‌ته‌وه‌ى کورد پێویستییه‌کى ئێستایه . بۆ خاوه‌ن ده‌رکه‌وتن له بیره‌وه‌رییه‌کانى قازى محه‌مه‌د و ئه‌و میراته ...\nDaxuyaniya komîteya rêveber a PYDê di derbarê bîranîna 68mîn salvegera damezrandina Komara Kurdistanê li Mehabadê\nDi dawiya şerê cîhanê yê duyemîn de, û piştî bi serkeftina hin ji hêzan, wan hêzan xwestin Iranê bikin du ...\nDi dawiya şerê cîhanê yê duyemîn de, û piştî bi serkeftina hin ji hêzan, wan hêzan xwestin Iranê bikin du perçe, perçeyê bakur û rojava ku di bin desthilatdariya Sofiyet de be, û başûr û bakurê wê di ...


سامانە سروشتییەکان لە هیچ پرۆسەیەکی ڕاگەیاندنی زانیاریی بەردەوام نەبووە\nوەزارەتی سامانە سروشتییەکان لەوەتەی دامەزراندنییەوە تا ئێستا، دەستی بۆ پێنج پرۆسەی بڵاو کردنەوەی زانیاریی و داتاکانی بردووە، بەشێکیان تەنیا وەک سەرەتایەکی جێبەجێنەکراو ماونەتەوە و بەشێکی دیکەیان لەنیوەڕێگەدا کۆتاییان هاتووە. ئەوەش ڕەخنەکانی لەسەر وەزارەتەکە چڕتر کردووەتەوە و نامتمانەیی زیاتری لێکەوتووەتەوە.\nوەزارەتی سامانە سروشتییەکانی حکوومەتی هەرێمی کوردستان پاڵپشت بە یاسای ژمارە٢١ی ساڵی ٢٠٠٧ لە ماوەی کابینەی پێنجەمی حکوومەتی هەرێم دامەزراوە. لە ساڵانی ڕابردوودا، وەزارەتەکە ڕووبەڕووی زۆرترین ڕەخنە بووەتەوە بەهۆی ناشەفافیەت لە بەڕێوەبردنی چالاکییەکانی و داهاتی نەوتدا.\nوەزارەتی سامانە سروشتییەکان لە ناوەڕاستی ساڵی ٢٠٠٦دا، ماڵپەڕی تایبەتی خۆی بە زمانی ئینگلیزی کردەوە، بەڵام لەنیوەی دووەمی ساڵی ٢٠١٣دا، بەشی کوردی لە ماڵپەڕەکەدا کردەوە. کردنەوەی ماڵپەڕی وەزارەتەکە بە زمانی ئینگلیزی لەکاتێکدا بوو، هێشتا نەیاسای وەزارەتی سامانە سروشتییەکان و نەیاسای نەوت و گازی کوردستان پەسند نەکرا بوو، بەڵام هەردوو ڕەشنووسی یاسای وەزارەت و یاسای نەوت لەسەر ماڵپەڕەکە خرانە ڕوو. لەکاتێکدا پاش نزیکەی حەوت ساڵ لە پەسندکردنی یاسای وەزارەت، وەزارەتەکە دەستی بە بڵاوکردنەوەی بابەتەکانی بە زمانی کوردی کرد.\nلە بەشی کوردی ماڵپەڕەکەدا، تەنیا ٩٤ هەواڵ، ڕوونکردنەوە، ڕاپۆرت و ڕاگەیەنراو بڵاو کراوەتەوە، لەکاتێکدا لە بەشە ئینگلیزییەکەیدا ١٩٦ هەواڵ، ڕوونکردنەوە، ڕاپۆرت و ڕاگەیەنراو بڵاو کراوەتەوە، بەو هۆیەوە کە بەشە ئینگلزییەکە هەشت ساڵ پێشتر کراوەتەوە.\nپابەندبوون بە دەستپێشخەری شەفافیەت\nکاتێک حکوومەتی عێراق پابەندێتی بە دەستپێشخەری شەفافیەت لە پیشەسازییەکانی دەرهێنان ڕاگەیاند،کاتێک یەکەم ڕاپۆرتی عێراق لەلایەن دەستپێشخەرییەکە بڵاو کرایەوە، هیچ زانیارییەکی لەبارەی کەرتی نەوتی کوردستان لەخۆنەگرت بوو، بڕیاربوو لە ڕاپۆرتی دووەمدا کە داتاکانی ساڵی ٢٠١٠ دەگرێتەوە، بەشێکی تایبەت بە هەرێمی کوردستان لە ڕاپۆرتەکەدا هەبێت، ئەوەش جێبەجێکرا، بەڵام چیتر داتاکانی نەوتی کوردستان لە ڕاپۆرتەکانی دەستپێشخەری شەفافیەت دەرنەکەوتن، سەرەڕای ئەوەی وەزارەتی سامانە سروشتییەکان پاساوی جیاجیای دەهێنایەوە، بۆ ڕەوانە نەکردنی داتاکانی، بەڵام ئەوە ڕوون بوو کە ناکۆکییە سیاسییەکانی نێوان هەولێر و بەغدا و لێکەوتەکانی لەسەر کەرتی نەوت و داهات، هۆکاری بنەڕەتی بوون و تا ئێستاش لە ڕاپۆرتەکانی عێراق بۆ دەستپێشخەری شەفافیەت داتاکانی کوردستان بوونیان نییە.\nبڵاو کردنەوەی راپۆرتی چالاکییەکانی نەوت\nلە ١ی شوباتی ساڵی ٢٠١٤، وەزارەتی سامانە سروشتییەکان بڕیاریدا بە بڵاوکردنەوەی ڕاپۆرتی مانگانەی چالاکییەکانی نەوت و هەرئەوکاتیش یەکەم ڕاپۆرتی بڵاوکردەوە، وەزارەتەکە ڕای گەیاند؛ "ئەم راپۆرتە مانگانەیە بەشێکە لە پابەندبوونی بەردەوامی وەزارەتی سامانە سروشتییەکان بە شەفافیەتەوە. هەموو راپۆرتەکان بە زمانی ئینگلیزی و کوردی لەسەر پێگەی وەزارەت دادەنرێن".\nهەرچەند بڕیار بوو، ئەو پرۆسەیە بەردەوام بێت، بەڵام تەنیا ڕاپۆرتی چوار مانگ بڵاو کرایەوە و بەدوای ئەوەدا هیچ ڕاپۆرتێکی دیکەی مانگانە بڵاو نەکرایەوە. داتاکانی لەو ڕاپۆرتانەدا بڵاودەکرانەوە، پێوەست بوون بە چالاکییەکانی کۆمپانیاکانی لە کێڵگەکانی نەوت، هەڵکەندنی بیری نەوت و هێزی کار و ... هتد، بەڵام ڕەخنەی سەرەکی لەو ڕاپۆرتانە، ئەوە بوو کە بە هیچ شێوەیەک باسیان لە داهاتەکانی نەوت نەدەکرد.\nبڵاوکردنەوەی ڕاپۆرتی دارایی ساڵانە\nلە ٢٣ی نیسانی ٢٠١٤دا، وەزارەتی سامانە سروشتییەکان یەکەم ڕاپۆرتی دارایی ساڵانەی بڵاو کردەوە. ڕاپۆرتەکە پێوەست بوو بە داتاکانی ساڵی ٢٠١٣ ٢ لە هەمان کاتدا تیشکی خستووەتە سەر داتاکانی ساڵانی ٢٠٠٧ تا ٢٠١٢. هەرئەوکات وەزارەتەکە ڕای گەیاند؛ "لەبەرئەوەی بۆ یەکەم جارە بڵاو دەکرێتەوە، ئەم راپۆرتەی ٢٠١٣ خشتەی گشتگیری دەستکەوتەکان و خەرجییەکانی شەش ساڵی پێشووتریش لەخۆدەگرێت، بەڵام لە پێناو ئەوەی وێنەیەکی تەواوەتی ببەخشێت، وەزارەتی سامانە سروشتییەکان بەم زووانە ڕاپۆرتێکی دارایی ساڵانەی جیا بۆ هەر یەک لە ساڵەکان لە ٢٠٠٧ تا ٢٠١٢ بڵاو دەکاتەوە."\nڕاستییەکەی، لەپاش ئەو ڕێککەتەوە، هیچ ڕاپۆرتێکی دیکە بڵاو نەکرایەوە. ڕاپۆرتەکە بەو هۆیەوە کە وردەکاری خەرجییەکانی لەخۆنەگرت بوو، تا ئێستایش یەکێک لە سەرچاوەکانی ڕەخنەگرتن و ئەو پرسیارانەیە کە ڕووبەڕووی وەزارەتەکە دەکرێنەوە لەسەر چۆنیەتی خەرجییەکانی ئەو پرۆژانەی ئاماژەیان بۆ کراوە و هێشتا هەر بەبێ وەڵام ماونەتەوە.\nبڵاوکردنەوەی ڕاپۆرتی هەناردەکردن\nلە ٦ی ئایاری ساڵی ٢٠١٥دا، وەزارەتی سامانە سروشتییەکان دەستی بە بڵاوکردنەوەی ڕاپۆرتەکانی پێوەست بە هەناردەکردنی نەوت کرد، بەڵام لە ڕاپۆرتەکاندا تەنیا ئاماژە بە بڕە نەوتی هەناردەکراو دەکرا، بەبێ ئاماژەدان بە داهاتەکەی، ئەوەش ڕەخنەیەک بوو ڕووبەڕووی ڕاپۆرتەکان دەکرایەوە. لەو چوارچێوەیەدا تەنیا ١٤ ڕاپۆرتی مانگانە بڵاو کرایەوە و لە حوزەیرانی ٢٠١٦یشەوە، وەزارەتەکە بڵاوکردنەوەی ڕاپۆرتەکانی کۆتایی پێهێنا، لەکاتێکدا ڕاپۆرتەکانی کە لە کۆتایی بڵاوی دەکردنەوە، زۆرجار تەنیا یەک لاپەڕە بوون و لەوەدا کورت دەبوونەوە کە ئەو بڕە نەوتە فرۆشراوە و ئەوەندەیش داهاتەکە بووە، بەبێ هیچ وردەکاری و ڕوونکردنەوەیەکی دیکە!\nهێنانەپێشەوەی کۆمپانیای دیلۆیت\nبەرفرەوانبوونی ئاستی ڕەخنەکان لەبەرانبەر ناشەفافیەت لە کەرتی نەوت دا، حکوومەتی هەرێمی ناچار کرد، گرێبەست لەگەڵ کۆمپانیایەکی بواری ژمێریاری بکات بۆ وردبینی لە داهاتەکانی نەوت دا. ئەوە لەکاتێکدا بوو کە وەزارەتی سامانە سروشتییەکان ئامادە نەبوو تا ئێستایش داتاکانی خۆی بخاتە بەردەست دیوانی چاودێری داراییەوە.\nکۆمپانیای دیلۆیت لە ساڵی ڕابردووەوە، چوار ڕاپۆرتی لەبارەی هەناردە و داهاتەکانی نەوت بڵاو کردووەتەوە. ڕاپۆرتی یەکەم و دووەمی دیلۆیت داتاکانی ساڵی ٢٠١٧ی لەخۆگرتووە، ڕاپۆرتی سێیەم داتاکانی ١ی کانوونی دووەم تا ٣١ی ئاداری ٢٠١٨ و ڕاپۆرتی چوارەم داتاکانی ١ی نیسان تا ٣٠ی حوزەیرانی ٢٠١٨ی لەخۆگرتووە. بەپێی تێکڕای ڕاپۆرتەکانی دیلۆیت، هیچ جیاوازییەک لە بڕی هەناردە و داهاتەکانی نەوتدا نییە.\nکارەکانی دیلۆیت بە ڕێککەوتن بووە لەگەڵ ئەنجوومەنی هەرێمی نەوت و گاز یان ئەنجوومەنی وەزیران، سەرەڕای ئەوەی وەک لایەنی سێیەم دەخرێتە ڕوو، بەڵام لە ڕاستیدا کۆمپانیایەکە تەنیا پابەندە بەرانبەر بەو ئەنجوومەنە و ئەوەش لایەنی سێیەم ناگرێتەوە. ڕاپۆرتەکانی دیلۆیت ڕووبەڕووی چەندین ڕەخنە دەکرێنەوە، بەو حالەیشەوە، هەنگاوی ئەرێنین بۆ شەفافیەت لە داهاتی نەوت، بەڵام نازانرێت تاکەی بەردەوام دەبێت و چۆن پرۆسەکە وردتر دەکرێتەوە!


دیاله، لە نێوان چەکوشەکە و ئەنڤیلەکاندا..بەشی دووەم – Thu Alfuqar ذو الفقار\nئێمە پێشتر لە بەشی یەکەمدا قسەمان لەسەر هەڵکەوتەی جوگرافی و گرنگیی بۆ پارێزگای دیالە و هەروەها هەمەجۆری دانیشتوانەکەی کردووە کە لە ساڵانی پێش 2003دا هیچ نائارامییەکی مەزهەبی بەخۆیەوە نەبینیوە ، لەم بەشەدا بەردەوام دەبین لەقسەکانی خۆمان لەسەر پارێزگای دیالە لەچەند مه‌سلیه‌کی تر.\nپارێزگای دیالە لە سەر دەمی پاشایەتی‌یەوە تووشی گرفت بووە بەهۆی زۆری کێشەی سنوورەوە بەهۆی نزیکیی لەگەڵ سنووری عێراق و ئێران تووشی گرفت بووە و ئەو ڕاستییەشی کە شوێنێکی ستراتیژیە بۆ بەغدای پایتەخت\n، دووریی لە سنووری ئێران لە ڕێگەی دیالەوە بۆ پایتەخت لە 150 کیلۆمەتر تێناپەڕێت، ئەمەش وای لە دیالە کردووە بە ناوەندێکی بەهێز و ستراتیژی بۆ حکوومەتە یەک لەدوای یەکەکانی عێراق .\nبۆ نموونە لە ئاستی سەربازیدا فیرقەی 3 ی سوپای عێراق لە سەردەمی پاشایەتییەوە لە دیالە دامەزراوە، هەروەها لیوای 16 و لیوای 20 کە شۆڕشی 14ی تەموز لە ناوچەی مەقدادیە دەستی پێکرد کە ئەمڕۆ ڕووبەڕووی هێرشی جۆراوجۆر و ئاوارەبوونی بەزۆری دانیشتوانەکەی دەبێت .\nلە سەردەمی کۆماریدا دەسەڵاتی سەربازی سوپای عێراق پەرەی سەند و دیالەش پشکی زۆری لەو هێزەدا هەبوو.\nدیالە بوو بە بارەگای سوپای دووەم، کە لەلایەن دابەشکردنێکی تایبەتی پاسەوانی کۆماری و هەروەها لیواکانی بەرگری ئاسمانی پشتگیری دەکرێت چڕبوونەوەی هێزەکانی سوپا لەوانەیە یەکێک بوو لەگرنگترین هۆکارەکان بۆ ئارامیی ئەمنی کە ساڵێک لەمەوبەر لەم پارێزگایەدا بەخۆیەوە بینیوە ٢٠٠٣ ، بێگومان وەک باسمان کرد لە هەمەجۆری دانیشتوانی ئەو پارێزگایە دیالە شاهیدی ئاوارەبوونی ژمارەیەک لە دانیشتوانی کورد بوو لە کاتی شەڕی عێراق و ئێران لە ناوچەکانی نزیک لە سنوورەکە بەهۆی ترس و ترس و بەتۆمەتی هەڵبەستراو لەلایەن کەسانی زلهێزەوە وازیان لێ هێنا ، لەو ناوچەیەدا لە کاتی شەڕدا بەردەوام چەندین گوندی ئەو پارێزگایە تۆپباران کران لەو ماوەیەدا زۆرێک لە هاوڵاتیان ئاوارە بوون و گوندەکانیان بەجێ هێشت، کە بە تەواوی چۆڵ بوون بەداخەوە لەم ماوەیەدا قەرەبووی زیانە مادییەکانی خەڵک نەکراوەتەوە و بێ تاوان ماف و سامانیان ون بووە و حکومەت نەیتوانی قەرەبووی زیانەکانیان بکاتەوە و لە قەرەبووکردنەوەی مافەکانیان سەرکەوتوو نەبوو .\nلە کاتی ڕووداوەکانی عێراق دوای کشانەوە لە کوێت، پارێزگای دیالە چ لەناو دانیشتوان و چ لەگەڵ دەوڵەت لەو کاتەدا هیچ پشێوییەکی تۆمار نەکردووە ، ئەمەش دەگەڕێتەوە بۆ پێشڕەویی خێڵەکانی بەنی تەمیم بە سەرۆکایەتی شێخ ڕەشید مەلا جەوادی (خوای گەورە ڕەحمی پێ بکات) ، کە خێڵەکانی بەنی تەمیم کۆنترۆڵی تەواویان بەسەر پارێزگاکەدا درێژکردەوە و ئەمەش بەردەوام بوو تا ئەو کاتەی کە دەوڵەت دەستی بەسەر پارێزگاكان عيراق .\nخوێنەری ئازیز ، ئەوەیە کە ماوەی دەیان ساڵە پارێزگای دیالە شاهیدی سەقامگیری و ئارامی و بەردەوامی چەندین چالاکی جۆراوجۆری زیندووە بەتایبەتی کشتوکاڵییەکان کە لایەنێکی گرنگی ئەو کارەن بەبێ بچوکترین تێکدان تا ساڵی 2003 و دەست‌پێکردنی دەستێوەردانی ئێران لە ڕێگەی ڕێکخراوە توندڕەوەکان و میلیشیا مەزهەبیەکانیانەوە تا ئەم ئاستە لەهەوڵێکدا بۆ درێژکردنەوەی کاریگەری خۆیان لەم پارێزگایە تا ئەو کاتەی ئەمڕۆ بارودۆخەکە گەیشتە چۆڵکردنی دانیشتوانەکەی .\nلە ئەنجامدا کە چەندین پارێزگای عێراق هێندەی پارێزگای دیالە دەناڵێنن ، لە واقیعێکدا کە هەیبەت و سەروەریی دەوڵەت تێیدا نییە و بەپشتیوانی و بێدەنگیی دنیای ناشیرین .


کاریکاتێره هه‌ڵبژارده‌کانی ۲۴ی ڕێبه‌ندان\nکاریکاتێریسته‌کانی ئه‌مڕۆ تیک تاکی شه‌ڕ له سووریا، کێشه‌ی بریتانیا و یه‌کێتی ئه‌ورووپا، بنه‌ماڵه له ژیانی مودیڕن و هه‌ژاری و کێسه‌ی خانووبه‌ره ده‌گه‌ڕێننه‌وه.\nمه‌ن یوونایتێد دۆڕا/ سەندەرلاند به ۲ گۆڵ شه‌یتانی سووری به‌زاند\nشه‌یتانه سووره‌کان به دوو گۆڵێ کورانی سه‌نده‌رلاند له یاریگای سه‌نده‌رله‌ندییه‌کاند دۆڕان و ده‌ست به‌تاڵ گه‌ڕانه‌وه ماڵ.\nڕۆژی به‌سه‌رکردنه‌وه‌ی مزگه‌وت له بریتانیا\nبریتانیا له پێناو به‌ره‌نگاربوونه‌وه له‌گه‌ڵ پرۆژه‌ی تۆقاندنی خه‌ڵک له ئیسلام، بڕیاره گه‌ڵاڵه‌ی سه‌ردانی کردنی مزگه‌وته‌کان له‌و وڵاته جێبه‌جێ بکات.\nلاشه‌ی نه‌هه‌نگی عه‌نبه‌ر له ڕۆخه‌کانی بریتانیا\nشه‌پۆلی ئاو لاشه‌ی دوو نه‌هه‌نگی زه‌به‌لاحی هاوردووه‌ته ڕۆخه‌کانی شاری ئێسکێگنس له بریتانیا که خه‌ڵکی ئه‌م شاره بۆ گرتنی وێنه‌ی یادگاری هاتوونه‌ته ئه‌م ڕۆخه.\nداعش هه‌ڕه‌شه له بریتانیا ده‌کات/ده‌رکه‌وتنی پلانداڕێژەرانی هێرشه‌کانی پاریس\nله نوێترین ڤیدیۆی داعش، تیرۆریسته‌کانی ڕووداوه‌که‌ی پاریس که چه‌ند که‌سێک له سێداره ده‌ده‌ن، نیشان ده‌درێت و دواتر ئه‌م په‌یامه بڵاو ده‌کرێته‌وه که بریتانیا ئامانجی هێرشه داهاتووه‌کانی داعش ده‌بێت.\nنوێنه‌ری بازه‌رگانی بریتانیا؛\nئێران گه‌وره‌ترین بازاڕی جیهان له دوای ڕووخانی یه‌کێتی سۆڤیه‌ته\nنوێنه‌ری ده‌ستنیشان کراوی بریتانیا بۆ کاروباری بازه‌رگانی له‌گه‌ڵ ئێران، به ئاماژه کردن به ده‌رفه‌ته‌کانی وڵاتی ئێران، ئه‌م وڵاته‌ی به گه‌وره‌ترین بازاڕی نوێ له دوای ڕووخانی یه‌کێتی سۆڤیه‌ته‌وه ناوبرد.\nکڕێوه‌ی زستانی جوناس ڕێگای بریتانیای گرته‌به‌ر\nکرێوه‌ی زستانه‌ی ناسراو به جوناس پاش ئه‌مریکا ئه‌مجاره ڕووی له بریتانیا کردووه و ڕێگای ئه‌و ولاته‌ی گرتووه‌ته‌به‌ر.\nلە لایەن سوپا ڕاگەیەندرا؛\nبەڕێوەبەری دوو که‌ناڵی ئاسمانی نایاسایی له ئێران دەستگیر کران\nسەربازانی بێ ناونیشانی ئیمامی زەمان (د.خ) بە داڕشتن و جێبەجێ کردنی ئۆپراسیۆنێکی دژوار، بەڕێوەبەری باڵای ٢ که‌ناڵی ئاسمانی بێ ئەخلاقیان لە نێو ئێران دەستگیر کرد.\nداعش پێنج هاووڵاتی بریتانی سه‌ربڕی\nگرووپی تیرۆریستی داعش له سه‌ربڕینی پێنج هاووڵاتی بریتانیایی له قه‌ره‌بووی هێرشه فڕۆکه‌شه‌ڕکه‌ره‌کانی بریتانیا بۆسه‌ر مۆڵگه‌کانی ئه‌م گرووپه هه‌واڵی دا.\nڕاپۆرتی وێنه‌یی له ناڕه‌زایه‌تی خه‌ڵکی له‌نده‌ن به له سێداره‌دانی شێخ نه‌مه‌ر\nدوای له سێداره‌دانی ئایه‌توڵڵا شێخ نه‌مه‌ر ئه‌لنه‌مه‌ر ڕێبه‌ری شیعه‌کانی عه‌ره‌بستان،خه‌ڵکی بریتانیا شه‌وی رابردوو له ناره‌زایه‌تی به‌م کاره، له به‌رده‌م باڵوێزخانه‌ی سعوودیه له له‌نده‌ن کۆبوونه‌وه.\nکارداری نوێی باڵوێزخانه‌ی بریتانیا له تاران ناسێندرا\nکارداری نوێی باڵوێزخانه‌ی بریتانیا له تاران له‌لایه‌ن وه‌زاره‌تی ده‌ره‌وه‌ی ئه‌م وڵاته‌وه ناسێندرا.\nلافاو لە بریتانیا\nهاتنی لافاو لە شارە جیاوازەکانی بریتانیا بووە هۆی چۆڵکردنی سەدان ماڵ و ئەرتەشی بریتانیا هات بۆ یارمەتیدانی خەڵک.\nهێرشه‌کانی بریتانیا، داعش به‌هێز ده‌کات/عه‌ره‌بستان پشتیوانی تیرۆریسته‌کانه\nبه‌شار ئه‌سه‌د له گفتوگۆ له‌گه‌ڵ ڕۆژنامه‌یه‌کی بریتانیایی وتی: هێرشه ئاسمانییه‌کانی ئه‌م وڵاته بووه‌ته هۆی ئاڵۆزتر بوونی بارودۆخی شه‌ڕ له سووریا.\nپه‌یکه‌رەی گرووپی بیتلزه‌کان له لیڤێرپوول دانرا\nپه‌یکه‌رەیەکی نوێ له ئه‌ندامانی گرووپی مۆسیقای بیتلز، یه‌کێک له ناودارترین گرووپه‌کانی مۆسیقای پاپ له جیهان به یادی په‌نجایه‌مین ساڵی یه‌که‌مین کۆنسێرته‌که‌یان له مێرزی‌ساید، له لیڤێرپوول دانرا.\nحه‌وته‌ی پانزده‌یه‌می بوندیس لیگا؛\nگلادباخ به سێ گۆڵ میوانداریی بایرن مۆنیخی کرد\nباڵانشینی پێشبڕکێیه‌کانی تۆپی پێ پله یه‌کی یانه‌کانی ئه‌ڵمانیا له حه‌وته‌ی پانزده‌یه‌مدا له یانی مۆنشێن گلادباخ به سێ گۆڵ دۆڕا.\nخۆپیشاندانی دژه شه‌ڕ له له‌نده‌ن\nچالاکانی دژه شه‌ڕ له له‌نده‌ن دژی ده‌وڵه‌تی بریتانیا و بوردومانی خاکی سووریا خۆپیشاندانیان کرد.\nڤیدیۆ/ کاردانەوەی خەڵکی بریتانیا بە بەشداریی لەندەن لە هێرش بۆ سەر سووریا\nخەڵکی شارە جۆراوجۆرەکانی بریتانیا بە بەڕێوەبردنی خۆپیشاندانی دژە شەڕ،ناڕەزایەتیان بە هێرشی فڕۆکە شەڕکەرەکانی ئەم وڵاتە لە سووریا دەربڕێ.\nیەکەمین هێرشی ئاسمانیی بریتانیا لە سووریا دژی داعش\nبریتانیا یەکەمین هێرشی ئاسمانیی خۆی لە سووریا دژی تیرۆریستەکانی داعش کەمێک پاش مۆڵەتدانی پەرلەمان دەستپێکرد.\nکامێرۆن مۆڵەتی هێرش بۆ سەر داعشی لە پەرلەمانی بریتانیا گرت\nپەرلەمانی بریتانیا پاش کێشمەکێشمێکی زۆر لە نێوان پارتە دژبەرەکان،مۆڵەتی دەستپێکردنەوەی دووبارەی هێرشی ئاسمانی بۆ سەر مۆڵگەکانی داعش لە سووریای وەرگرتەوە.\nپارلمانی بریتانیا بۆ هێرش کردنه سه‌ر داعش ده‌نگ ده‌دات\nسه‌رۆک وه‌زیرانی بریتانیا به سپاردنی گه‌ڵاڵه‌یه‌ک به پارلمان له بڕیاری دەوڵەتەکەی بۆ په‌ره‌دان به هێرشی بریتانیا بۆ سەر داعش له سووریا و عێراق هه‌واڵی دا.\nجێرمی ئایرۆنز ئه‌کته‌ری ئۆسکاری بریتانیا ده‌چێته تورکیا\nجێرمی ئایرۆنز ئه‌کته‌ری به‌ناوبانگی بریتانیایی و خاوه‌نی خه‌ڵاتی ئۆسکار بۆ به‌شداریی له ڕێوڕه‌سمی کردنه‌وه‌ی په‌نجاو دووه‌مین فستیڤاڵی نێوده‌وڵه‌تی فیلمی ئانتالیا ده‌چێته ئه‌م شاره.\nبریتانیا فرۆشتنی چه‌ک به عه‌ره‌بستانی وه‌ستاند\nوه‌زیری ده‌ره‌وه‌ی بریتانیا ده‌ڵێت تا کاتێ که لێکۆڵینه‌وه‌کان سه‌باره‌ت به پێشێل کردنی مافی پرۆڤ له‌لایه‌ن عه‌ره‌بستانی سعوودی ته‌واو نه‌بێت فرۆشتنی چه‌ک به‌م وڵاته ڕاده‌گیردرێت.\nخۆپیشاندانی دژه سه‌رمایه‌داریی له له‌نده‌ن\nخۆپیشاندانی چالاکانی ده‌مامه‌کدار دژی سه‌رمایه‌داریی له ناوه‌ندی له‌نده‌ن به ده‌ستێوه‌ردانی پۆلیسی بریتانیا توندوتیژی لێکه‌وته‌وه.له‌م خۆپیشاندانه‌دا ۴۴ که‌س ده‌ستگیر کران.\nداوای لێبوردن کردنی تۆنی بلر بە هۆی هێرشەکردنە سەر عێراق\nسەرۆک وەزیری پێشووی بریتانیا لە دیمانەیەکی ڕۆژنامەوانیدا بە هۆی هەڵەکانی لە شەڕی عێراق داوای لێبوردنی کرد.


پالپشتی سەرۆکی ئەنجوومەنی ئەورووپا لە خەنیمەکانی جانسۆن لە هەڵبژاردنەکانی بەریتانیا - SAHAR KURDISH (Sorani)\nپالپشتی سەرۆکی ئەنجوومەنی ئەورووپا لە خەنیمەکانی جانسۆن لە هەڵبژاردنەکانی بەریتانیا\nتشرینی دووه‌م 14, 2019 18:56 Asia/Tehran\nسەرۆکی ئەنجوومەنی ئەورووپا پالپشتی کردووە لە نەیارانی بێرگزیت و خەنیمەکانی سەرۆک وەزیرانی بەریتانیا لە هەڵبژاردنەکانیی پەرلەمانیی بەروەختی ئەو وڵاتە.\nبە گوێرەی ڕاپۆرتی رۆژنامەی گاردیەن،"داناڵد تووسک" سەرۆکی ئەنجوومەنی ئەورووپا ئەمڕۆ پینجشەم بە ڕاگەیاندنیی پشتگری ڕاشکاوانەی لە کەسایەتییەکانی دژی بێرگزیت لەهەڵبژاردنەکانی مانگی داهاتووی بەریتانیا گوتی: چوونە دەر لە یەکێتی ئەورووپا نابیتە کۆتایی بۆ بەریتانیا.\nسەرۆکی ئەنجوومەنی ئەورووپا لەم بوارە لە "جانبێرکاو" سەرۆکی لەکارکشاوەی پەرلەمانی عەوامی بەریتانیا پشتگری کرد کە حەوتەی ڕابردوو دوای کشانەوەی لە پۆستەکەی بەڕاشکاوی وشداری داوە کشانەوەی بەریتانیا لە یەکێتی ئەورووپا زیانبارترین بارودۆخ دوای شەڕی دووهەمی جیهانی بۆ ئەم وڵاتە بەدی دێنێت.\nهەوڵی جانسۆن بۆ بردنە دەرەوەی بەریتانیا لە یەکێتی ئەورووپا لە ٣١ـی ئۆکتۆبر بە دەنگی سەلبی پەرلەمان نووشووستی هێنا و پەرلەمانی ناچاری کرد تا داوای مۆڵەت بۆ جێبەجیبوونی بێرگزیت بکات لە بروکسێل.\nلەبەرامبەر، جانسۆن خوازیاری بەڕێوە بردنی هەڵبژاردنەکانی بەروەخت لە بەریتانیای کرد تا ڕەنگە بتوانێ بە گۆڕینی داڕشتی کابینە، دەنگی پێویست بۆ پەسەند کردنەوەی ڕێککەوتنی تازەی لەگەڵ بروکسێل لەبارەی شێوەی چوونە دەر لە یەکێتی ئەورووپا دەسبخات.\nپەرلەمانی بەریتانیا تەنیا دەنگی بە کۆی ڕێککەوتنی بێرگزیت داوە و پەسەند کردنی ئیجگاریی بەستراوە زانیوە بە لێکدانەوەی زیاتر لەم بارەوە. هەڵبژاردنەکانی پەرلەمانی بەروەخت لە بەریتانیا بڕیارە ١٢ـی دیسەمبەر بەڕێوە بچێت.


هەولێر، یادی کۆمەڵکوژییەکەی کەندەکۆڵە و هێرشەکانی سەر کورد بەردەوامە | ROJnews\nهەولێر، یادی کۆمەڵکوژییەکەی کەندەکۆڵە و هێرشەکانی سەر کورد بەردەوامە\nپێنجشەممە, 15 أغس 2019 - 07:37\n١٩ ساڵ پێش ئێستا چیای کەندەکۆڵ کرایە ئامانجی هێرشی فڕۆکە جەنگییەکانیدەوڵەتی تورک، لەو هێرشەدا ٤٠ کەس کۆمەڵکوژکران و ٢٥ کەسیش برینداربوون،لە ئێستاشدا هێرشەکانی سەر هاوڵاتیان و کۆمەڵکوژییەکان بەردەوامن، ئێستاش هاوشێوەی ساڵانی ڕابردوو هێزە سیاسییەکانی هەرێمی کورستان بێدەنگن بەرامبەر دەوڵەتی تورک.\nداگیرکارییەکانی دەوڵەتی تورک بۆسەر خاکی باشوری کوردستان لە ساڵی ١٩٨٣-وە دەستیپێکردووە، لەو ساڵەوە بەردەوام گەلی کوردی کۆمەڵکوژکردووە، بەڵام لە بەرامبەردا هیچ هەڵوێستێکی هاوبەش دەرنەبڕاوە، لێپرسینەوە لەو تاوانانە نەکراوە و بۆیە بەردەوامییان پێدەدرێت، کۆمەڵگای جیهانیش چاوی داخستووە بەسەر ئەو کۆمەڵکوژییانەدا، ئەمڕۆ ١٩ ساڵ بەسەر کۆمەڵکوژییەکەی کەندەکۆڵدا تێدەپەڕێت، ئەو کۆمەڵکوژییەی نە ڕابردوو نەئێستا هیچ میدیایەکی باشوری کوردستان باسی نەکرد و نایکات.\nکەندەکۆڵ ناوچەیەکی سەربە هەولێرە، کە دەکەوێتە سەر سێگۆشەی سنووریی باشور، باکور و ڕۆژهەڵاتی کوردستان، ١٥یمانگی ٨ی ساڵی ٢٠٠٠ کاتژمێر ٠٤:٣٠ خولەکی پاشنیوەڕۆ، سوپای تورک ئەو چیایانەی بۆردوومانکرد، ٧٠ خانەوادەی عەشیرەتی هەرکی لەو چیایانەدا مەڕەکانیان دەلەوەڕاند.\nدەمەو ئێوارە ژمارەیەک لەڕەشماڵەکانی ئەو خانەوادانە بۆردوومان کران، ئەوانەی توانییانڕایانکرد و خۆیان گەیاندە لایڕاگرەکانی تەنیشتڕێگا کە بە چیمەنتۆ دروستکراون و لەوێ خۆیان شاردەوە، بەڵام فڕۆکە جەنگییەکان ئەوڕاگرانەشیان بۆردوومان کرد!.\nشایەتحاڵانی ئەوڕووداوە دەڵێن، کە لە ئەنجامی ئەو بۆردوومانەدا ئەوەیڕوونبووەتەوە راستەوخۆ ٣٥ هاوڵاتی گیانیان لە دەستداوە، کە ١١یان منداڵ و ١٣یان ژن بوون، هەروەها زیاتر لە ٢٥ کەس برینداربوون، لە کاتی بۆردوومانەکە هەمووان هەوڵیان دابوو خۆیانڕزگاربکەن و بڵاوبوبوونەوە، بەڵام هەر کامەو لە گۆشەیەک کوژرابوون، شایەتحاڵان دەڵێن، کە ژمارەیەک لە کوژراوەکان ١٥ ڕۆژ پاش بۆردوومانەکە تەرمەکانیان دۆزرانەوە.\nبریندادەکان گوازرانەوە بۆ نەخۆشخانەکانی سیدەکان و هەولێر، ژمارەیەک لەوانیش گیانیان لەدەست دا، بەڵام ناوەکانیانتۆمارنەکراوە، هەندێک سەرچاوە دەڵێن، کە لە ئەنجامدا بەگشتی ٤٠ هاوڵاتی شەهیدبوون.\nلەناو شەهیدەکاندا ژنێک هەیە، کە تەنیا کاتژمێرێک پێش بۆردوومانەکە منداڵی بوبوو، هەروەها کچێکی تەمەن چوار ساڵ بەناوی بێریتان لەو کۆمەڵکوژییەدا شەهیدکرا،ڕۆژنامەنووسێک پێش کۆمەڵکوژییەکە چوبووە کەندەکۆڵ و وێنەی بێریتانی گرتبوو، پاش ئەو کۆمەڵکوژییە ئەو وێنەیەیبێریتان گەورە کرایەوە و لە سەر دیواری ماڵی زۆر لە هاوڵاتیانی کورد هەڵواسرا.\nعەلی ئوزەیر (٣٥ ساڵ)، فاتما نەبی (٢٥ ساڵ)، بێریتان عەلی (٤)، بەهار ئەسهەد (١٨ ساڵ)، گەلاوێژ سماڵی (١٨)، فەرزانە شاکر (١ ساڵ)، خەڵات قادر (١٨ ساڵ)، بایز ئیبراهیم (٧٠ ساڵ)، بەسێ ئیبراهیم (٦٨ ساڵ)، سۆنیا مهێ (٣٥ ساڵ)، فاتیما سەودین (١٨ ساڵ)، پەیمان قادر (١٧ ساڵ)، ڕێچان قادر (١٢ ساڵ)، فاتما حەسەن ئەسەن (٦٠ ساڵ)، هەدیە مەلا حەسەن (٤٥ ساڵ)، نەجات مائین (١٠ ساڵ)، خەجیجە مائین (١١ ساڵ)، بەختیار هەجاج (١٦ ساڵ)، فاخر باقی عەلی (٤٠ ساڵ)، سورمێ ئەسمەر (٣٠ ساڵ)، شەهناز فاخر (١٥ ساڵ)، دلناز فاخر (١٠ ساڵ)، کوسرەت فاخر (٥ ساڵ)، زوهرە سەعدی شێخۆ (٧٠ ساڵ)، سەمیر مهێ (٢٥ ساڵ)، رائید قادر (١٥ ساڵ)، فاتمان ڕەحمان (٣٠ ساڵ).\nشایەتحاڵانی ئەو کۆمەڵکوژییە قسەی زۆریان لەبارەی کۆمەڵکوژییەکەوە کردووە، دایکێک بەناوی جەواهێر هاجۆ کە لە کاتی کۆمەڵکوژییەکەدا تەمەنی ٦٠ ساڵ بوو دەڵێت، کە مەحمود عەلیی کوڕی، فاتمەی بووکی و بێریتانی نەوەی لەو کۆمەڵکوژییەدا لە دەستداوە، و بەم شێوەیە باسیدڕەندەیی سوپای تورک دەکات:"ئەوڕۆژە فڕۆکە جەنگییەکان بۆردوومانیان کردین، هەموو کەس لە هەوڵیڕزگارکردنی خۆیدا بوو، بەڵام لەگەڵ هەموو هەوڵدانەکانیش فڕۆکەکانی هەموو ناوچەکەیان بۆردومان کرد، ئەوانەی ئەو بەڵایەیان بەسەرهێناین ویژدانیان نییە، ویژدانی ئەوانەی وا لەدژی کۆمەڵکوژییەکەدا دەنگیان هەڵبڕی مرد، بەڵام هێشتا مرۆڤی بەویژدان ماون کە لەبارەی ئەو کۆمەڵکوژییەوە لێکۆڵینەوە بکەن و لێپرسینەوە لە بکەرانی بکەن".\nسوپای تورک یەکەم جار لە ساڵی ١٩٩٢دا هێرشی کردە سەر عەشیرەتی هەرکی، ئەو کاتە سوپای تورک چیای خنێرەیان بۆردومان کرد، ئەو کاتیش حکومەتی عێراق و حزبەکانی باشوری کوردستان بێدەنگ بوون لە بەرامبەریدا، لە ساڵی ١٩٩٧یشدا بە فڕۆکە چیاکانیمێرگە حەوشێ، خنێرە، لۆلان و شەوا بهک-یان بۆردوومانکرد، لەو کۆمەڵکوژییەدا ٢٥ کەس گیانیان لە دەستدا، لە ساڵی ١٩٩٩شدا دیسانەوە ئەو چیایانە بۆردوومان کران، لەو هێرشەدا لە چیای کێلەشین ١٠ پاسداری ئێرانی کوژران.\nعەون حسێن ئەندامی کۆمەڵەی پێشمەرگە دێرینەکانی کوردستان، سەبارەت بە کۆمەڵکوژییەکەی کەندەکۆڵ دەڵێت: بەداخەوە دەوڵەتی تورکیای فاشیزم نزیکەی بیست ساڵ بەر لە ئێستا بوردوومانی کەندەکۆڵی کرد، کە تێیدا ژمارەیەکی زۆر لە هاوڵاتیان بوونە قوربانی، نەک هەر ئەو بوردوومانە بەڵکو سەدان ساڵە کۆمەڵکوژکردنی گەلی کورد لە هەر چوارپارچەی کوردستان بەڕێوە دەچێت و ئێستاش بوردوومان لەلایەن دەوڵەتی تورکیای داگیرکەر بەردەوامە و ئامانجیان بێ ئیرادەکردنی گەلی کوردە.\nئەو پێشمەرگە دێرینە داوای یەکڕیزی کورد دەکات و دەڵێت: پێویستە گەلی هەر چوارپارچەی کوردستان یەکگرتووبن و یەکێتییەکی نەتەوەیی دروست بکەن بۆ ئەوەی نەکەونە ژێر چەکمەی داگیرکەران و پیلانەکانی ئەوانەی کە کوردستانیان داگیرکردووە هەڵبوەشێننەوە، بۆ ئەوەی کە چیدی کۆمەڵکوژ نەکرێن و ڕووداوەکانی ڕابردوو بەسەرماندا دوبارە نەبێتەوە.\nسەرەڕای هەموو ئەو کۆمەڵکوژییانە کە لەدژی گەلی کورد لە خاکی باشوری کوردستاندا لە ژێر سەروەریی حکومەتی عێراق و حکومەتی هەرێمی کوردستان ئەنجامدراوە، هیچ کامە لەو حکومەتانە هەڵوێستیان پیشان نەداوە، تەنانەتڕاگەیاندنەکانی باشوری کوردستانیش ئەو کۆمەڵکوژییانەیاننەکردەڕۆژەڤ، هەر بەهۆی ئەو بێ هەڵوێستییانەوەیە کە ئەمساڵیش لە ٢٠١٩دا چەند کۆمەڵکوژییەکی دیکە لەسەر دەستی دەوڵەتی تورک پێکهات.\nدوای ١٩ ساڵ لەم کۆمەڵکوژییە، هێشتا هێرشەکانی دەوڵەتی تورک و کۆمەڵکوژییەکانی هاوڵاتیان بەردەوامییان هەیە، لەبەرامبەردا حکومەت و دەسەڵاتدارانی هەرێم و بەغدا بێدەنگن، بەڵام تەواویی پێکهاتەکانی باشوری کوردستان دژی ئەو هێرشانە، هەمیشە داوای یەکێتی نەتەوەیی کورد و یەکڕیزی لایەنە سیاسییەکان دەکەن.


هەواڵ / جیهان :: پێش 4 هەفتە  :: 27916 جار بینراوە\nشه‌به‌كه ئه‌لعه‌ره‌بیه – زانى براكه‌ى و هاوسه‌ره‌كه‌ى په‌یوه‌ندى سێكسییان هه‌یه.. بزانه چیكرد؟\nپیاوێك ده‌زانێت هاوسه‌ره‌كه‌ى له‌گه‌ڵ براكه‌یدا ده‌خه‌وێت و په‌یوه‌ندى سێكسییان هه‌یه، به‌هۆیه‌وه براكه‌ى ده‌كوژێت.\nرووداوه‌كه له پارێزگاى فه‌یوم له میسر روویداوه، ئه‌و پیاوه‌ى براكه‌ى خۆى كوشتووه ناوى ئاشكرا نه‌كراوه و له دانپێدانانى به تاوانه‌كه‌یدا وتوویه‌تى: "براكه‌م ناوى محه‌مه‌ده و كارى ته‌خته‌به‌ستى ده‌كات و خۆشم بازرگانم، محه‌مه‌د ماوه‌یه‌ك بێكار و بێپاره‌بوو و هێنامه ماڵه‌كه‌ى خۆم، كارى ماڵى بۆ ده‌كردین و هه‌رچیمان بویستایه له‌ده‌ره‌وه بۆى ئه‌نجام ده‌داین، به‌ڵام له ژنه‌كه‌م نزیكبووه‌ته‌وه و چه‌ند جارێك سێكسیان كردووه، یه‌كێك له خزمه‌كانم پێى زانیوه و به‌یه‌كه‌وه بینیونى، به‌ڵام من سه‌ره‌تا بڕوام نه‌كرد و چاودێریم كردن تا به‌یه‌كه‌وه بینیمن، به‌ڵام هیچم نه‌كرد، رۆژێك بردم بۆ ده‌ره‌وه‌ى شار و له كێڵگه‌یه‌كى چۆڵدا به‌چه‌قۆ كوشتم".\nوێڵد نیوس – پنتاگۆن: سورین له‌سه‌رئه‌وه‌ى كه هێزه‌كانى ئه‌مریكا له عێراق هێزێكى باشن و پاشه‌كشه‌یان پێناكه‌ین.\nئه‌لنه‌هار – ره‌جه‌ب ته‌یب ئه‌ردۆغان سه‌رۆك كۆمارى توركیا رایگه‌یاند: "كه‌وتنى حكومه‌تى شه‌رعى له لیبیا زه‌مینه بۆ كارى تیرۆریستى خۆشده‌كات.\nئه‌لحورڕه – (رۆژى شه‌ممه 18ى كانونى دووه‌مى 2020) به‌رپرسێك له وه‌زاره‌تى ده‌ره‌وه‌ى ئه‌مریكا رایگه‌یاند: "ململانێكانى لیبیا زیاد ده‌بن و به‌هه‌مانشێوه‌ى سوریایان لێدێت، بگره خراپتریش".\nسه‌دا ئه‌لبه‌له‌د – له لێكۆڵینه‌وه‌كانى عێراقدا توانراوه ئه‌و كه‌سه بدۆزرێته‌وه كه یارمه‌تى ئه‌مریكاى داوه بۆ كوشتنى قاسم سلێمانى فه‌رمانده‌ى فه‌یله‌قى قودسى سوپاى پاسدارانى ئێران و ئه‌بو مه‌هدى موهه‌ندیس جێگرى فه‌رمانده‌ى حه‌شدى شه‌عبى.\nسه‌دا ئه‌لبه‌له‌د – له واشنتن له ئه‌مریكا له رۆژى رێپێوانى ساڵانه‌ى ژناندا، به‌هه‌زاران ژن رێپێوانێكى به‌رفراوانیان ئه‌نجامدا و داواى یه‌كسانییان له مافه‌كانیاندا كرد و هوتافى ناڕه‌زاییان ده‌وته‌وه و داوایان ده‌كرد دۆناڵد ترامپ سه‌رۆكى ئه‌مریكا ده‌ست له‌كار بكێشێته‌وه.\nئه‌خبار 24 – مایك پۆمپیۆ وه‌زیرى ده‌ره‌وه‌ى ئه‌مریكا له تویتێكدا له تویته‌ر داواى له وڵاتانى جیهان كرد، كۆتایى به حیزبوڵاى لوبنانى و گروپه تیرۆریستییه‌كانى تر بهێنن.\nسه‌وت جالیه ئه‌لعێراقیه – خۆسیه لویس وه‌زیرى كۆچ و كۆچبه‌رانى ئیسپانیا رایگه‌یاند: "له‌ماوه‌ى ساڵانى داهاتوودا ئابورى وڵاته‌كه‌ى پێویستى به ملیۆنان كۆچبه‌ر ده‌بێت، بۆئه‌وه‌ى ئه‌و ئاسته‌ى ئێستاى پێبپارێزرێت".\nسپوتنیك – تۆمارێكى ده‌نگى دۆناڵد ترامپ سه‌رۆكى ئه‌مریكا و فه‌رمانده‌ى به‌رپرس له كوشتنى قاسم سلێمانى و ئه‌بو مه‌هدى موهه‌ندیس بڵاوده‌بێته‌وه و له تۆماره ده‌نگییه‌كه‌دا له‌كاتى جێبه‌جێكردنى ئۆپه‌راسیۆنه‌كه‌دا فه‌رمانده ئه‌مریكییه‌كه ده‌ڵێت: "دووان به‌نرخى یه‌ك دانه".


📅 16-10-2017 - رۆژی 16ی ئۆکتۆبەر! ℹ | Kategori: Tarih ve olay | Başlık dili: 🏳 کوردیی ناوەڕاست\n📚 İlgili Dosyalar: 71\n🖇 Bağlantılı öğeleri: 77\n2. 👁 بەهۆی مەترسیی داعشەوە شەش گوندی کورد لە خانەقین چۆڵکراون\n21. 👁 هارون رەشید\n22. 👁 هاروون ڕەشید پاڵەوان\n23. 👁 هێرش عومەر حەمەشەریف\n24. 👁 هەژار\n25. 👁 هەژار ڕەفیق مەحمود\n26. 👁 یەحیا جەوهەر عوسمان\n➕ Bu başlık Hawrê Baxewan tarafından Oct 16 2017 12:00AM tarihinde kaydedildi\n👌 Bu makale tarafından gözden geçirilmiş ve yayımlanmıştır (Hawrê Baxewan) tarafından Oct 16 2017 8:58AM\n✍ Bu başlık en son Hawrê Baxewan tarafından Oct 16 2018 9:49AM tarihinde Düzenlendi\n👁 Bu başlık 13,036 defa görüntülendi\n📷 Resim tipi 1.0.1 24 KB Oct 16 2017 9:09AM Hawrê Baxewan\n📊 Istatistik Başlık Sayısı 382,890\n🗄 Kaynaklar 16,161


بنەماڵەی خالیدی خولەسوور روونكردنەوە دەدەن\n15241 جار خوێندراوەتەوە کات12:55 بەروار13-03-2019\nكوڕێكی خالیدی خولەسوور كە هاوكات سەرۆكی عەشیرەتی غەوارەشە رەتیدەكاتەوە كە "گوایە كوڕانی ئەوان هەستابن بە دزینی پارەی مووچەی كارمەندانی نەخۆشخانەی شار". \nشاهۆ خالید خولەسوور سەرۆكی عەشیرەتی غەوارە لە روونكردنەوەیەكدا كە وێنەیەكی دەست راچلەكین كەوتووە ئاماژە بەوە دەكات كە، وەك پیشەی هەمیشەی ناحەزانمان و چاوهەڵنەهاتنی دووژمنانمان بە بوون و وجوودی بنەماڵەكەمان جارێكی دیکە لەلایەن پەیج و ئەكاونتی تۆڕە كۆمەڵایەتییەكان كەوتینە بەر شاڵاوی ناشرینكردن و ناوزڕاندنمان و تۆمەتباركردنمان بە دزینی پارەی مووچەی كارمەندانی نەخۆشخانە، كە گوایە كوڕانی ئێمە هەستابن بەو كارە نابەجێ و قێزەونە. من لێرەوە بە هەموو دۆستان و خزمان لە سەرتاسەری كوردستان رادەگەیەنم، ئەم جۆرە بڵاوكردنەوانە جگە لە بەشێك لەو ئیرهابە فكریەی كە لەم ناوچەیە لەسەر هەموو ئەندامێك و لایەنگرێكی پارتی هەیە، هیچی دیکە نییە و دوورە لە راستی و بە هیچ جۆرێك ئەو كەسانە كە دەستگیركراون هیچ پەیوەندییەكی راستەوخۆ یان ناڕاستەوخۆ یان بە ئێمەوە نییە.\nشاهۆ خالید خولە سوور ئاماژە بەوەش دەكات كە، "خەڵكی كوردستان بەگشتی و پارێزگای سلێمانی بە تایبەتی زۆر لەوە وشیار ترن، باش ئەزانن كێ لەم سنوورە لە پشتی دروستكردنی باندودزین و تاڵانكردن و پیاو كوشتنەوەن، ئایا ئێمە و بنەماڵەكەمان و عەشیرەتەكەمانین یان ئەوانەن كە لە پشتی دروستكردنی ئەم تۆمەتە ناشرین و ناڕەوایانەن بۆ ئێمە".\nبەیانی ئەمڕۆ 13ی ئازاری 2019، بەڕێوەبەری ئاسایشی سلێمانی لە کۆنگرەیەکی رۆژنامەوانی هاوبەشدا لەگەڵ دەزگا ئەمنییەکانی پارێزگای سلێمانی رایگەیاند ''ئەو حەوت کەسەی لەسەر رووداوی دزینی پارە و مووچەی نەخۆشخانەی شار لە سلێمانی دەستگیرکراون سەر بە هیچ لایەنێکی سیاسیی نین و پێشتر چەند جارێک فەرمانی دەستگیرکردنیان بۆ دەرچووە''.\nبەڕێوەبەری ئاسایشی سلێمانی دەڵێت: "80%ی ئەو باندە کۆنەپیاوکوژ، دز و چەتەن بوون و لەنێو زیندان پێشتر یەکدیان ناسیووە، بەهیچ شێوەیەک سەر بە هیچ لایەنێکی دیاریکراو نین''.


ئه‌مڕۆ ئه‌نجومه‌نی وه‌زیرانی هه‌رێمی كوردستان له‌سه‌ر پرسی مووچه‌ی فه‌رمانبه‌ران كۆده‌بێته‌وه\n2/12/2020 - 08:16\nبه‌سه‌رۆكایه‌تى مه‌سرور بارزانی سه‌رۆك وه‌زیرانی هه‌رێمی كوردستان ئەنجوومەنی وەزیرانى هەرێمی کوردستان كۆده‌بێته‌وه\nفه‌رمانگه‌ی میدیا و زانیاری حكومه‌تى هه‌رێمی كوردستان بڵاوی كرده‌وه كه ئەنجومەنی وەزیران پێش نیوەڕۆی ئەمڕۆ چوارشەممە (2) كانوونی یەكەمی 2020، بە سەرپەرشتیی مەسرور بارزانی سەرۆكی حكومەت و ئامادەبوونی قوباد تاڵەبانی جێگری سەرۆكی حكومەت بۆ تاووتوێ كردنی بابەتەكاتی خوارەوە کۆدەبێتەوە\nفه‌رمانگه‌ی میدیا و زانیاری حكومه‌تی هه‌رێمی كوردستان ڕایده‌گه‌ێنێت كه‌له‌كۆبوونه‌وه‌ی ئه‌مڕۆی ئه‌نجومه‌ندا تاوتوێی پرسی مووچە و پرۆژە یاسای بوودجەی ساڵی 2021 فیدراڵی عێراق ده‌كرێت\nڕاشیده‌گه‌یه‌نن كه‌هه‌ر له‌كۆبوونه‌وه‌ی ئه‌مڕۆدا پرۆژەی دیراسەكردن و رێكخستننەوەی رسومات كە لە بەرانبەر پێشكەشكردنی خزمەتگوزاری وەردەگیرێت.\nفه‌رمانگه‌ی میدیا و زانیاری حكومه‌تى هه‌رێمی كوردستان ئاماژه بۆ ئه‌وه‌ش ده‌كات كه‌ته‌وه‌رێكی دیكه‌ی كۆبوونه‌وه‌كه بریتی ده‌بێت له دامەزراندن و تۆماركردنی كۆمپانیای نوێ لە بوارەكانی تەندروستی و دەرمان و پێداویستیی پزیشكی.\nله‌كۆتاییدا فه‌رمانگه‌كه ئاماژه بۆ ئه‌وه‌ش ده‌كات كه‌هه‌ر له‌كۆبوونه‌وه‌ی ئه‌مڕۆی ئه‌نجومه‌نی وه‌زیراندا كه‌به‌سه‌رپه‌رشتی مه‌سرور بارزانی به‌ڕێوه‌ده‌چێت پرۆژەی تایبەت بە (دەرماڵە لەبڕی پەككەوتەیی) لە چوارچێوەی یاسای چاكسازی لە مووچە و دەرماڵە و بەخشین و ئیمتیازەكان و خانەنشینی لە هەرێمی كوردستان – عێراق گفتوگۆی له‌سه‌ر ده‌كرێت


22:14 سێ شه‌ممه 23 ته‌موز 2019\nبەرپرسانی حکومەتی هەرێم چەندینجار لە بۆنە جیاوازەکاندا باسیان لە قەرزەکانی حکومەتی هەرێم کردووە بێ ئەوەی باس لە وردەکاری ئەو قەرزانە بکەن کە بۆچی و لە کێ قەرزکراون په‌رله‌مانتارێكی هەرێمیش دەڵێت: ئاشكرا نه‌كردنى شێواز و ژماره‌ى قه‌رزه‌كان بۆ شاردنه‌وه‌ى ڕاستیه‌كانه.\nچەند ڕۆژێکە پرسی قەرزەکانی هەرێم لە میدیا عێراقیەکانەوە چەند جارێک باسکراوە، ئەو پرسە لە ناو هەرێمدا هێشتا تەم و مژاوییەو گومان لە بوونی ئەو قەرزانە دەکرێت، بەوپێیەی ڕەوانە کردنی نەوتی هەرێم لە ڕێگەی سۆمۆوە بەستراوەتەوە بە دانەوەی ئەو قەرزانەوە.\nکادرێکی پێشکەوتووی پارتی بە میدیا عێراقیەکانی ڕاگەیاندووە، حکومەتی هه‌رێم 30 ملیار دۆلارى كۆمپانیا نه‌وتیه‌كان قه‌رزاره و ده‌بێت حكومه‌تى فیدراڵ ئه‌و قه‌رزه بداته‌وه.\nڕێبین سه‌لام كادێرى پێشكه‌وتووى پارتى و مامۆستاى زانكۆى سه‌ڵاحه‌دین به‌میدیاى عێراقیه‌كانى وتووە، هه‌رێم 30 ملیار دۆلار پاره‌ى كۆمپانیاكانى نه‌وت قه‌رزاره، “به‌هۆى ئه‌وه‌ى له‌ساڵى 2014 ەوە به‌غداد به‌شه بودجه‌ى هه‌رێمى بڕیوه و ئه‌ویش ناچار به‌فرۆشتنى نه‌وت كراوه، بۆیه ده‌بێت حكومه‌تى فیدراڵ ئه‌و قه‌رزه بداته‌وه.”\nله‌و بارەوە شێركۆ جه‌وده‌ت، سه‌رۆكى فراكسیۆنى یه‌كگرتوو له‌په‌رله‌مانى کوردستان به‌ناس كوردى ڕاگه‌یاند:”ده‌بێت پێش هه‌موو شتێك، ورده‌كارى ئه‌و قه‌رزه‌ى كه‌باسده‌كرێت و شێوازى پابه‌ندبوونه‌كانى حكومه‌تى هه‌رێم بهێنرێته په‌رله‌مان و په‌رله‌مانیش ئیجرائاتى پێویستى بۆ بكات.”\nئەو پەرلەمانتارەی هەرێم دەڵێت: “ئێستا كه‌س نازانێت قه‌رزه‌كه چۆنه و چۆن كراوه، بۆیە ده‌بێت سه‌ره‌تا قه‌ناعه‌ت به‌په‌رله‌مانه‌كه‌ى خۆیان بكه‌ن دواتر داوا له‌خه‌ڵكى تربكرێت بیبژێریت”.\nله‌سه‌ر ژماره جیاواز و دژبه‌یه‌كه‌كان كه له‌باره‌ى قه‌رزه‌كانى هه‌رێمه‌وه بڵاو ده‌كرێنه‌وه، شێركۆ جه‌وت وتیشى” خۆ به‌گۆتره‌كارى نابێت هه‌ر كه‌سه و بۆخۆى ژماره‌یه‌ك بڵێت، چونكه ئه‌وه ده‌بێت به‌فه‌رمى بخرێته ڕوو، حكومه‌ت هه‌یه و په‌رله‌مان هه‌یه و دیوانى چاودێرى دارایى هه‌یه ده‌بێت له‌وێوه یه‌كلا بكرێته‌وه.”\nلەبارەی ئاشكرا نه‌كردنى ژماره و شێوازى قه‌رزه‌كان بۆ په‌رله‌مان، سه‌رۆكى فراكسیۆنى یه‌كگرتوو ئاماژه‌ى بۆ ئه‌وه‌كرد، نه‌ناردنى ئه‌و پرسه بۆ په‌رله‌مان و ده‌زگا فه‌رمییه‌كان به‌مه‌به‌ستى شاردنه‌وه‌یه‌تى، “به‌پێچه‌وانى هه‌ندێك وڵاته‌وه گه‌ر ساڵیك بودجه و ورده‌كارییه‌كانى نه‌برێته په‌رله‌مان ئه‌وا ئه‌و حكومه‌ته هه‌ڵده‌وه‌شێته‌وه.”\nلەبەرانبەر داوای قەرەبووکردنەوەی هەرێم لەوقەرزانەدا، حه‌سه‌ن فه‌دعه‌م په‌رله‌مانتارى كوتله‌ى ڕە‌وتى حیكمه له‌په‌رله‌مانى عێراق به‌میدیاكانى عێراقی ڕاگه‌یاندووه، “حكومه‌تى هه‌رێم له فرۆشتنى نه‌وتى كێلگه‌ى كه‌ركوك و ناوچه‌كانى تر له‌و ماوه‌یه‌دا یه‌ك دینارى ڕاده‌ستى حكومه‌تى فیدراڵ نه‌كردووه و هه‌مووى چونه‌ته گیرفانى به‌رپرسانى هه‌رێمه‌وه و چه‌ندین مانگیش پاره‌ى فه‌رمانبه‌رانى هه‌رێمى لێنه‌دراوه.”\nپه‌رله‌مانتاره‌كه‌ى ڕە‌وتى حیكمه سه‌رسوڕمانى خۆیشى له‌وه ده‌ربڕیوه، “چۆن ده‌بێت له‌و پرسه‌دا حكومه‌تى فیدراڵ مامه‌ڵه له‌گه‌ڵ هه‌رێم بكات له‌كاتێكدا ئه‌وان یاسا و ده‌ستوریان پێشیل كردووه و پابه‌ندى بڕیاره‌كان نه‌بوون.”\nهه‌ر له‌سه‌ر ئه‌و پرسه، موختار موسه‌وى په‌رله‌مانتارى هاوپه‌یمانى فه‌تح ڕایگه‌یاندووه، “حكومه‌تى هه‌رێم پابه‌ندى یاساى بودجه‌ى ئه‌م ساڵ نه‌بووه و عادل عه‌بدولمه‌هه‌دیش له‌و كاره‌دا به‌رپرسیاره و ئه‌وه چه‌ندینجاره هه‌رێم پابه‌ند نابێت.”\nپێشتریش په‌رله‌مانتارێكى كوتله‌ى سادیقون فرۆشتنى نه‌وتى هه‌رێمى به‌خیانه‌ت وه‌سفكردبوو داواشى له سه‌رۆك وه‌زیران كردبوو بۆ گه‌ڕانه‌وه‌ى داهاتى فرۆشتنى نه‌وتى هه‌رێم گه‌ر پێویستى كرد هێز به‌كاربهێنیت.\nئەوەندەی میدیاکان زانیاری لەبارەوە بزانن، حکومەتی هەرێم لە ماوەی ساڵانی قەیرانی داراییدا بڕی 500 ملیۆن دۆلاری وەک قەرزی درێژخایەن لە حکومەتی تورکیا وەرگرتووە، جگە لەوە ملیارێک دۆلاری لە کۆمپانیای رووزنەفتی ڕووسی وەک پێشەکی دەستپێکردنی کارەکان وەرگرتووە کە بەوتەی بەرپرسان ئەو پارانە لە پێدانی مووچەدا بەکارهاتوون.


پێكەوە ژیان : فاكتەری بەردەوامبوونی ژیان لەنێوان پێكهاتەكانی كوردستان | دەزگاى زارى کرمانجى\nپێكەوە ژیان : فاكتەری بەردەوامبوونی ژیان لەنێوان پێكهاتەكانی كوردستان\nفرە ئایینی وفرە نەتەوەیی ویەكتر قبووڵكردن ومرۆڤ دۆستی كلتووری رەسەنی خەڵكی كوردستانە،  بۆتە بەشێك لە مێژووی دێرینی گەلەكەمان، رەگ و ریشەی لەناخ و باوەروو قەناعەتی باو باپیرانماندا هاتووە شتێكی تازە نییە نەبە فشاری دەرەكییە نە بۆ رازیكردنی ئەم و ئەوە بەڵكو بەرهەمی تێگەیشتنی كوردانە یە لەحەقیقەتی ئیسلام وئیرادەی خوای گەورە, بەمەش زیاتر كوردستان جوانتر بووە، سەرەرای جوانی بە شاخ و چیاو دۆلەكانییەوە بوونی پێكهاتەجیاوازەكانی ئایینی و نەتەوەیی جوانییەكی تری بەخشیوەتە كوردستان، كلتووری بەیەكەوە ژیان بوویتە فاكتەری بەهێز لەسەرئاستی دەرەوە بۆ پیشاندانی سیمای مرۆڤ دۆستانەی خەڵكی كوردستان ، هۆكاری بەردە وامی ژیانە لەنێوان پێكهاتەكانی كوردستان . لەگەڵ ئەوەی كوردستان بە چەندین قۆناغی سەخت و دژواردا گوزەری كرد، بەڵام هەمیشە شوێنی پێكەوە ژیانی هەموو ئاین ونەتەوەو مەزهەبێك بووە، بە جیاوازی ئاینی و زمان و بیروو بۆچوونەوە لە ژێر چەترە گەورەكەی كوردستان كۆبووینەوە و بەیەكەوە بەرپەچی زوڵم وستەمەكانییان دایتەوە، كە ئەمەش شانازیێكی گەورەیە بۆخەڵكی كوردستان وسەروەریەكەی دەگەرێتەوە بۆ تێگەیشتنی گەلی كوردستان لە حەقیقەتی ئیسلامی وەك ئاینێكی لیێبوردە ومیهرەبان. هەروەها رێبەرانی بزووتنەوەی رزگاریخوازی گەلی كوردستان ، فاكتەرێكی تری گرنگ بووینە بۆ چەسپاندن و بڵاوكردنەوەی بنەماكانی پێكەوە ژیان و داكۆكی كردن لە مافی پێكهاتەكان .\nمێژوو پێمان دەلێت (100) ساڵ بەر لە ئێستا شێخ (عەبدولسەلام بارزانی) بۆ ئاوەدانكردنی كۆمەڵگەیەكی مرۆڤ دۆستانە، كە تێیدا كەرامەتی مرۆڤ پارێزراو بیت، گیانی لێبوردەیی، یەكتر قبووڵكردن و پێكەوە ژیانی ئاشتیانە لەناو خەڵكی دەڤەری بارزاندا جێگیركرد.\nبۆیەش گەرتەنها گوندی (بارزان) بە نموونە وەربگرین ئەم راستیەمان بۆ بەدیار دەكەوێت كە جگە لەوەی (بارزان) لانكی شۆرش و كوردایەتی بووە لەهەمان كاتیشدا باوەردارانی چەندین ئاین بەبێ جیاوازی لە ئەرك وماف دا یەكسان بووینە وهەستیان بە هیچ جیاوازێك نەدەكرد وشوێنی خواپەرستی باوەردارانی هەرسێ ئاین (موسلمان -مەسیحی -جوو) لەتەك یەك بوون بۆیەش كاتێك قەشەی بەناوبانگ (وێكگرام) دێتە دەڤەری بارزان دەبینی شێخ عبدالسلام بارزانی زیاتر لەوان لە خەمی باوەردارانی هەمووی ئاینەكان دایەبێ جیاوازی خۆشحاڵ و سەرسام دەبێت بەشێخ دەلێت ئەوەی تۆ دەیكەی بۆ پێكەوەبوون بە ئێمە ناكرێت بۆیە دەگەرێتەوە…\nدوای ئەوەی (شێخ عەبدولسەلام بارزانی) لە لایەن عوسمانییەكانەوە بە بییانووی دامەزراندنی دەوڵەتی سەربەخۆی كوردستان لە سێدارە درا (شێخ ئەحمەد) بارزانی ئەم بنەما هزرییانەی بە شێوەیەك كردەوە تا بووە بەشێكی گرنگ لە فەرهەنگ و كلتووری خەڵكی بارزان.\nوە نەبێت پاراستنی ئەم فەرهەنگە جوانەیە تەنها لە قۆناغێكی دیاریكراو دا بووبێت بەڵكو بە درێژایی مێژوو هەمیشە هەوڵی پاراستن و قوڵكردنەوەی ئەم كولتوورە دراوە.\nلەسەردەمی زێرینی شۆرشی ئەیلوولی مەزن بارزانی نەمر بەبێ جیاوازی .هەمووپێكهاتەی ئاینی و نەتەوەیی و مەزەەبییەكانی لە ژێرسەركردایەتی شۆرش بۆیەك ئامانج و مەبەست كۆكردنەوەو بەرپەچی زوڵم وستەمییان دەدایەوە، تەنانەت بەپێداگیری بارزانی نەمر حكوومەتی ئەوكاتی عێراق دانی بەمافی هەموو نەتەوەو ئایینەكانی نا، دوای رێكەوتنامەی (11) ئادار لەگەڵ ئەوەی بەپێ یاسای ئەوكاتی عێراق رێگاپێ نەدراو بوو جگە لە موسڵمان هیچ باوەردارێكی تر ببێتەقائیمقام بەلام پێ داگیریی وسوور بوونی بارزانی نەمروای كرد رەحمەتی (فرەنسۆهەریری ) كەبەئایینی ئاشووری بوو بكرێتە یەك قائیمقامی قەزای چۆمان.\nسەرۆك مسعودبارزانی رۆلێكی گەورەی بینیوە لە دەستەبەر كردنی مافەی پێكهاتەكانی كوردستان بەجۆرێك ، هەمیشە پێداگری لەسەر ئەوە كردووە، كە پێویستە سەرجەم پێكهاتە ئایینی و نەتەوەییە جیاوازەكانی، ئازادانە مومارەسەی ئەركی ئایینی و نەتەوەیی خۆیان بكەن و مافەكانییان جێگیر بكرێت، چونكە هەرهەموویان بەشێكی گرنگی گەلی كوردستانن و مافی هەمووانیش پارێزراوە، و نابێت هیچ جیاوازێك هەبێت. تەنانەت هەر بەهەوڵەكانی سەرۆك مسعود بارزانی مافەی پێك هاتەكان لەكاتی نووسینەوەی دەستووری عێراقدا دەستەبەركران. وێرای ئەوەی بەردەوام باوەشی كوردستان كراوە بووە بۆسەرجەم ئەو هاووڵاتییانەی بەهۆی هێرشی تیرورستانی داعش ماڵ وحالی خۆیان جێهێشتوەو روویان لەهەرێمی كوردستان كردوە، تەواوی مافەكانییان لە ژێر دەسەڵاتی حكوومەتی هەرێمی كوردستان بۆ دابینكراوە و سەروو ماڵیان پارێزراوبوو.\nپەرلەمانی كوردستانیش وەك باڵاترین دامەزراوەی یاسادانان ڕۆڵێكی گرنگی هەبووە لە بەرجەستەكردنی بیرۆكەی پێكەوەژیانی ئاشتییانە لەو یاساو بڕیارانەی كە پەسەندی كردوون و پەیوەستبوون بەفەراهەمكردن و پارێزگاریكردن لەمافی پێكهاتەكان لەهەرێمی كوردستان، كە گرنگترینییان یاسای ژمارە (۱)ی ساڵی ۱۹۹۲ی هەڵبژاردنی پەرلەمانی كوردستانە، كە لەڕێی سیستمی كۆتا مافی پێكهاتەكانی لەنێو پەرلەمانی كوردستاندا مسۆگەر كردووە، هەروەها یاسای ژمارە(٥)ی ساڵی ۲۰۱٥ كەمافی پێكهاتەكانی لەدەسەڵاتی ڕاپەڕاندن و سەرجەم دامودەزگاكانی هەرێمی كوردستان مسۆگەر كردووە.\nكابینەی نۆیەم گرنگی زۆری بە مافی پێكهاتەكان لە هەرێمی كوردستان داوە تەنانەت یەكێك لە بنەماكانی كاركردنی ئەم كابینەیەدا پاراستن و بەهێزكردنی پێكەوەژیانە لە هەرێمی كوردستان. كە بۆیەكەم جارەلەمێژووی حوكمرانی هەرێمی كوردستان، دۆسیەی پێكهاتەكان جیاكرایەوە، كە یەكێك بوو لە خواستە سەرەكییەكانی پێكهاتە كان، بەجۆرێك لەم كابینەیەدا وەزیرێكی هەرێم تایبەت بە پێكهاتەكان بوونی هەیە، بێگومان هەمووئەمانە فاكتەری سەرەكی بوون تا دیارترین كەسایەتی ئایینی (پاپا فرانسیس پاپای ڤاتیكان ) لەمانگی ئاداری رابردوو سەردانی هەرێمی كوردستان بكات وجیاواز لەشوێنەكانی تری عێراق گەورەترین رێورەسمی ئایینی لەگەڵ دە هەزار كەس لە هەولێری پایتەخت سازبكات.\nئەمەش رووداوێكی مێژووی و دەسكەوتێكی گەورە بوو كاریگەرێكی گرنگی دەبێت لەسەرناوو پێگەی ھەرێمی كوردستان و پالپشتی نێودەولەتی چونكەڤاتیكان ئەگەرچی وەك دەولەت بچوكە بەڵام مەڵبەندێكی گەورەی ئایینیە كەسەرپەرشتی یەك ملیارو سێسەد ملیۆن مەسیحی دەكات وخاوەن ئاڵاو نوێنەرە لەنەتەوەیەكگرتووەكان ...\nلە ئێستاشدا كەلە ھەرێمی كوردستان ئامادەكاری دەكرێت بۆ نووسینەوەی دەستوور، دڵنیایی دراوە كەدەستووری هەرێمی كوردستان رەنگدانەوەی كۆمەڵگەی كوردستانی دەبێت، ویست و خواستی زۆرینەی كوردستانیان لەخۆدەگرێت، گەلی كوردستان شانازی دەكات بە پێكەوەژیانی ئاشتییانەی نەتەوە و ئایینەكان لە كوردستان، بە سەدان ساڵەبە یەكەوە دەژین، كەتادێت توندو تۆڵتردەبێت، بۆیەش پێویستە دەستووری كوردستان رەنگدانەوەی ئەو تایبەتمەندیە‌بێت، گرنگە هەموولایەكمان پارێزگاری لەكلتووری بەیەكەوە ژیان و یەكترقبولكردن بكەین، تاهەمیشە كوردستان هەربەشوێنی فرەئایینی و فرەنەتەوەیی بمێنێتەوە.


رۆڵی میدیای کوردی لە قۆناغی هەستیاری دوای ریفراندۆمدا – Knwe.org\nسەرەکی » چاوپێکه‌وتن » رۆڵی میدیای کوردی لە قۆناغی هەستیاری دوای ریفراندۆمدا\nرۆڵی میدیای کوردی لە قۆناغی هەستیاری دوای ریفراندۆمدا\nده‌رهاویشته‌كانی دوای ریفراندۆمی كوردستانی جنوبی له 25/9/2017، میكانیزمی كاركردنی سه‌رجه‌م كایه‌كانی گۆڕی‌و میدیاش وه‌ك به‌شێك له‌و كایانه، ئه‌رك‌و رۆڵی ده‌گۆڕدرێت‌و ده‌بێت میدیا به‌گشتی‌و میدیای حزبی به‌تایبه‌تی‌و میدیاكانی یه‌كێتی به‌تایبه‌تتر به‌رچاو روونیی زیاتریان هه‌بێت بۆ چۆنێتی شاندانه به‌ر ته‌حه‌دییه‌كانی ئه‌م قۆناغه‌ی كورده‌واریی‌و ده‌وڵه‌تداری.\nبه‌مه‌به‌ستی زانینی رای رووناكبیران و رۆژنامه‌نووسان، كوردستانی نوێ له رۆژی 30/9/2017دا له‌كۆبوونه‌وه‌یه‌كی هه‌ڤاڵانه‌دا پێیباش بوو دیدو سه‌رنجی چه‌ند رۆژنامه‌نووس‌و رووناكبیرێكی دۆست و هاوكاری كوردستانی نوێ بزانێت سه‌باره‌ت به ئه‌ركی میدیای كوردستانی به‌گشتی‌و میدیای ره‌سمیی یه‌كێتی به‌تایبه‌تی، له‌و كۆبوونه‌وه‌یه‌شدا چه‌ند دیدو تێڕوانینێك گه‌ڵاڵه بوون و كۆی ئه‌و دیدو تێڕوانینانه‌ش ده‌شێت وه‌ك نه‌خشه‌ڕێگایه‌كی كاتی تا روونبوونه‌وه‌ی ته‌مومژی ئه‌م دۆخه‌ی هاتۆته پێشه‌وه، به‌هه‌ند وه‌ربگیرێن‌و یه‌كه یه‌كه‌ی ئه‌و تێڕانینانه‌ش بكرێنه ته‌وه‌ری چه‌ند راپۆرت‌و دیدارێك.\nوه‌ك كاركردن له‌سه‌ر ته‌وه‌ره‌كانی ئه‌و گه‌ڵاڵه نامه‌یه‌ش، یه‌كه‌م دیدارمان له‌وباره‌یه‌وه له‌گه‌ڵ رووناكبیر‌و رۆژنامه‌نووس عه‌داله‌ت عه‌بدوڵڵا-دا سازكرد، كه تێیدا دیدو بۆچوونی خۆی له‌باره‌ی ئه‌ركی میدیا به‌گشتی‌و میدیای حزبی روونده‌كاته‌وه كه چۆن بتوانێت له‌عۆده‌ی ئه‌م قۆناغه هه‌ستیاره بێت.\nئاماده‌كردنی: جه‌مال ئارێز\n*میدیای كوردی چۆن مامه‌ڵه له‌گه‌ڵ ئه‌و ته‌وه‌رو باسانه‌دا بكات كه له‌بابه‌تی ریفراندۆم و ده‌رهاویشته‌كانی دوای ریفراندۆمه‌كه هاتوونه‌ته ئاراوه؟\n-به‌داخه‌وه، مامه‌ڵه‌ی میدیای كوردی له‌گه‌ڵ ریفراندۆمدا، دوورو نزیك، وابه‌سته‌ی زانستی میدیا نییه، به‌ڵكو زاده‌ی پێویستیی سیاسی و پڕوپاگه‌نده‌ییه. ئه‌وه‌ی په‌یام له‌میدیای كوردیدا به‌رهه‌م ده‌هێنێت، میدیاكار خۆی نییه، زانستێك نییه كه ده‌ستنیشانی بنه‌ماكانی كارو مامه‌ڵه‌كردنی میدیاكان بكات له‌گه‌ڵ بابه‌ت و دیارده‌و دۆزه جیاجیاكاندا، به‌ڵكو كۆمه‌ڵێك پارت و رێكخراو و كۆمپانیاو كه‌سایه‌تیی سیاسییه كه زۆرجار زیاتر داوای ته‌نها یه‌ك ئه‌رك له‌میدیا ده‌كه‌ن، یان له ته‌نها ئه‌ركێكدا كورتی ده‌كه‌نه‌وه، كه ئه‌ویش ئه‌ركی پڕوپاگه‌نده‌یه به دوو دیودا، هه‌م به‌دیوی سه‌رخستنی ئه‌و ئامانج و به‌رنامه سیاسی و ئایدیۆلۆژییانه‌ی كه هه‌یانه – هه‌ندێجار ئامانج و به‌رنامه‌ی كه‌سییش!- هه‌م به‌دیوی لێدان و نابوتكردنی ئه‌ویتری ركابه‌ر ئیتر به‌هه‌ر نرخێك بێت، ته‌نانه‌ت ئه‌گه‌ر له‌سه‌ر حسابی ئیتیكی رۆژنامه‌نووسی و كۆی یاساو رێساكانی رێكخستنی بواری راگه‌یاندنیش بێت!. له‌گه‌ڵ پرسێكی هه‌ستیاری وه‌ك ریفراندۆمدا، هه‌ر میدیایه‌ك پێی وابێت له‌به‌رده‌م ئه‌ركی دروستكردنی رای گشتییه به‌و فۆرمه‌ی كه خۆی ده‌یه‌وێت، ئه‌وا له‌هه‌ڵه‌یه‌كی پیشه‌یی گه‌وره‌دا ده‌ژی. دابه‌شبوونی میدیای كوردی له‌ئاست پرسی ریفراندۆم و ده‌ركه‌وتنی رێژه‌یه‌ك له‌نه‌خێرو بایكۆتیش وه‌ك ده‌ره‌نجامی ریفراندۆم، له‌م هه‌ڵه ستراتیژییه‌وه سه‌رچاوه ده‌گرێت، چونكه هه‌ندێ میدیا پێیوابووه‌و هه‌تائێستاش پێیوایه كه مومكینه خه‌ون فه‌رامۆش بكرێت، هه‌ندێ تریشیان وای ده‌بینن كه ده‌كرێ واقع پشتگوێ بخرێت، ئه‌مه له‌كاتێكدا ئه‌گه‌ر له‌روانگه‌ی تیۆری میدیایی «به‌كارهێنانه‌كان و تێربوونه‌كان»ه‌وه بڕوانین، ده‌بینین كه ره‌چاوكردنی خه‌ون و واقع له‌لایه‌ن میدیاكانه‌وه، وه‌كیه‌ك، پێویستن و بۆ وه‌رگریش پێویستی-ن، ئه‌م به‌ڵگه‌نه‌ویسته ته‌نانه‌ت له‌رووی فه‌لسه‌فیشه‌وه جه‌ختی له‌سه‌ر كراوه‌ته‌وه، چونكه، زۆر به‌ساده‌یی بیڵێین، خه‌ون له‌مرۆڤ جیاناكرێته‌وه، واقعیش له‌كۆمه‌ڵێك ئاستدا به‌رهه‌می ئیراده‌ی مرۆڤه، به‌هه‌مان شێوه، واقعیش له‌خه‌ون جیاناكرێته‌وه و له‌زۆر ئاستدا زاده‌ی خه‌ون و خه‌یاڵ و بیری مرۆڤه، واته له‌كۆتاییدا، په‌یوه‌ندییه‌كی دیالیكتیكی له‌نێوان خه‌ون و بیرو واقعدا هه‌یه‌و هه‌ڵه‌یه‌كی میدیاییه كه ره‌چاونه‌كرێت.\nله‌گه‌ڵ پرسی ریفراندۆمدا، هه‌ندێ میدیا بۆ ئه‌وه‌ی له‌مامه‌ڵه‌ی كه‌مكردنه‌وه له‌بایه‌خی ریفراندۆم، پاساوی خۆیان بده‌ن، زۆرجار په‌یامه‌كانیان به‌ناوی واقعه‌وه بڵاوده‌كرده‌وه، هه‌ندێ میدیاش بۆ ئه‌وه‌ی ئارگیۆمێنت بۆ مامه‌ڵه‌كردنی بانگه‌شه‌كارانه‌ی په‌تیی خۆیان بهێننه‌وه له‌گه‌ڵ ئه‌م دۆزه‌دا، ته‌نها به‌ناوی خه‌ون و مافی نه‌ته‌وه‌وه په‌یامیان ده‌دا، هه‌ردوو شێوازه‌كه‌ی مامه‌ڵه‌كردنی میدیاییش، به‌گشتی، شێوازی پڕوپاگه‌نده‌یی بوون، به‌داخیشین كه تائێستاش درێژه‌یان هه‌یه!.\nئێمه ده‌بێ بزانین كه، بۆ ئه‌وه‌ی میدیای كوردی سه‌ودایه‌كی پیشه‌یی و زانستی له‌گه‌ڵ ریفراندۆم و ته‌وه‌ره‌كانیدا بكات، پێویسته له‌سه‌ری كه له‌یه‌ككاتدا ئیستحقاقی واقع و ئیستحقاقی ماف و خه‌ون به‌یه‌كه‌وه گرێبدات، نه خه‌ونی سه‌ربه‌خۆیی پشتگوێ بخاو نه ئه‌و واقعه‌ش كه ئه‌م خه‌ونه‌ی تێدا كارایه. بێگومان له‌ماوه‌ی رابردوودا هه‌ندێ هه‌وڵی شه‌رمنانه هه‌بوون كه گوازرشتیان له‌م گرێدانه‌وه‌یه ده‌كرد، بۆ نموونه میدیای «نه‌خێر» پاشگری»له‌ئێستادا»ی ده‌كرده گه‌مه‌یه‌ك بۆ نیشاندانی باوه‌ڕبوون به خه‌ون و ماف كه بریتییه له‌سه‌ربه‌خۆیی و ده‌وڵه‌تی كوردی، میدیای»به‌ڵێ»یش، هه‌ندێجار ده‌سته‌واژه‌كانی»ریفراندۆم، ده‌ستبه‌جێ سه‌ربه‌خۆیی و ده‌وڵه‌تی به‌دوادا نایه‌ت»ی كردبووه یارییه‌ك بۆ نیشاندانی ره‌چاوكردنی واقع، به‌ڵام له‌كرۆكدا، واته له‌هه‌ڵمه‌ت و بانگه‌شه‌ی میدیاییدا، نه میدیای نه‌خێر و نه میدیای به‌ڵێ-یش، هیچ یه‌كێكیان، نه له‌رووی به‌رنامه‌ڕێژیی Programmingو نه له‌رووی رووماڵكردنه‌وه، هاوسه‌نگییان له‌نێوان چۆنیه‌تی مامه‌ڵه‌كردن له‌گه‌ڵ ئه‌و خه‌ونه‌ی كه ریفراندۆمی هێنایه ئاراوه‌و ئه‌و واقعه‌ی كه كۆمه‌ڵێك كۆسپ و به‌ربه‌ره‌كانیی (تحدیات)ی ده‌هێنێته ڕێ، نه‌پاراست و هه‌تائێستاش له‌سه‌ری به‌رده‌وامن.\n*ئه‌ركی میدیای كوردیی چییه له‌وه‌ی كه بتوانێت به زمانی بێگانه «عه‌ره‌بی، توركی، فارسی‌و ئینگلیزی» ویست‌و تێڕوانینی كورد سه‌باره‌ت به سه‌ربه‌خۆیی‌و مافی چاره‌ی خۆنووسین بگه‌یه‌نێته رووناكبیران‌و سیاسه‌تمه‌داران‌و شه‌قامی ئاسایی وڵاتانی سه‌رده‌ستی ناوچه‌كه‌و جیهان به‌گشتی؟\n– نه‌ك ته‌نها بۆ پرسی مافی چاره‌نووس و دۆزی ریفراندۆم، ئێمه له‌زۆر بۆنه‌ی ترو وه‌ك به‌شێك له‌و ئه‌ركه نیشتمانییانه‌ی كه ده‌شێت ماسمیدیای هه‌ر وڵاتێك به‌رامبه‌ر به به‌رژه‌وه‌ندییه باڵاكان و ئاسایش و نێوبانگی وڵاته‌كه‌ی خۆی جێبه‌جێیان بكات، زۆرجار پێشنیاری میدیایه‌یه‌كی كوردی پرۆفیشناڵمان كردووه كه به زمانه زیندووه‌كانی دنیا، جیهان له‌ئه‌زموونی كوردستان ئاگادار بكاته‌وه، له‌مه‌شدا بتوانێ ته‌نانه‌ت هه‌ندێجار رووماڵی لایه‌نه نه‌رێنییه‌كانی ئه‌زموونه‌كه‌ش بكات له‌جیاتی ئه‌وه‌ی ئه‌وانیتر راستییه‌كان بشێوێنن و له‌دژی خودی ئه‌زموونه‌كه خۆی به‌كاری بهێنن. زۆرجار له‌سه‌ر ئه‌م بۆشاییه میدیاییه، له‌لایه‌نی دۆستانمانه‌وه له وڵاتانی عه‌ره‌بی، له‌لای فارسه‌كان و توركه‌كان و له‌سه‌رو هه‌مووشیانه‌وه رۆژئاواییه‌كانه‌وه ره‌خنه‌مان هاتۆته‌سه‌ر، پێمانده‌ڵێن ئێوه ته‌نها بۆ خۆتان ده‌دوێن له‌سه‌رده‌مێكدا كه ماسمیدیاو ته‌كنه‌لۆژیای پێشكه‌وتوو كۆمه‌نیكه‌یشن ده‌رفه‌تی گه‌وره‌ی خستوونه‌ته به‌رده‌ست بۆ ئه‌وه‌ی جیهان به‌خۆتان و دۆزه سیاسییه‌كه‌تان و مێژوو و كولتورتان ئاشنا ببێت، راستیش ئه‌كه‌ن.. ئێمه تا ئێستا دوو رۆژنامه‌مان نییه كه به‌زمانه زیندووه‌كانی جیهان و به چاپی ناوچه‌یی و جیهانی بۆ جیهان بدوێن، پتر له 35 كه‌ناڵی ئاسمانیمان هه‌یه هیچ یه‌كێكیان له‌كوردی زیاتر به هیچ زمانێكی تر نادوێن، راسته هه‌ندێكیان هه‌ندێ هه‌واڵ و بۆ چه‌ند سه‌عاتێك به زمانی تر بڵاوده‌كه‌نه‌وه، به‌ڵام ئه‌وانه وه‌ك ماوه‌و وه‌ك جه‌ماوه‌ری به‌ئامانجكراو، زۆر لاوازو بێ كاریگه‌رین و له‌خانه‌ی نه‌بووندان، بۆیه ده‌بینی ئێستا له‌دۆزی ریفراندۆمدا، میدیای كوردی له‌ئاست ئه‌و لێشاوه له شێواندنی ئه‌م دۆزه‌دا نییه كه له‌لایه‌ن توركه‌كان و به‌شێكی زۆری عه‌ره‌به‌كان و ئێرانییه‌كانه‌وه به‌ڕێوه ده‌چن، هیچیشی پێ ناكرێت كه كاریگه‌ریی به‌جێ بهێڵێت، بۆیه هیوادارم، حكومه‌ت، یان په‌رله‌مان، یان ده‌زگای تری نیشتمانی، ئه‌و بۆشاییه پڕ بكاته‌وه، به‌تایبه‌تی كه دۆزی ریفراندۆم و ئه‌ركه‌كانی دوای ئه‌نجامدانی هێشتا له‌سه‌ره‌تایه، كوردستانی هه‌ر چوار پارچه‌ش كادری باشی زمانزانی تیایه كه توانا مرۆییه‌كانی ئه‌و میدیایه دابین بكات.\n*فه‌رامۆشكردنی ئه‌و میدیا كوردییانه‌ی به‌زمانه جیاوازه‌كان په‌خش ده‌كه‌ن له‌لایه‌ن حزبه‌كانه‌وه هۆكاره‌كه‌ی بۆچی ده‌گه‌ڕێننه‌وه، نه‌بوونی بینه‌رو خوێنه‌رو وه‌رگریی ئه‌و میدیایانه له ناوه‌ند‌و شه‌قامی پێكهاته‌كانی تری عیراقدا؟ یان بۆ نه‌بوونی عه‌قڵێكی كراوه بۆ دیالۆگ‌و لێكتێگه‌یشتن له‌گه‌ڵ گه‌لانی تردا ده‌گه‌ڕێته‌وه؟ «الاتحاد‌و الحریه» وه‌ك دوو نموونه‌ی میدیای كوردیی حزبی؟\n-ئه‌و دوو هۆكاره به‌رپرسن نین له‌وه‌ی نموونه‌ی ئه‌و ئه‌زموونه سه‌رنه‌كه‌وتووانه‌ی ناوتان هێناون، یان هی تریشیان كه هێشتا ماون، پێ بپێوین. سێ كۆڵه‌گه‌ی گرنگی به‌ڕێوه‌بردنی داموده‌زگای میدیایی بریتییه له‌توانا داراییه‌كانی و توانا مرۆییه‌كانی و ته‌كنه‌لۆژیای پێشكه‌وتووی میدیا. ئه‌وه‌نده‌ی من زانیاریم هه‌بێت، ئه‌زموونی ئه‌و ئامرازه میدیاییه كوردییانه‌ی كه به زمانی عه‌ره‌بی په‌خشیان هه‌بووه یان بڵاوده‌بوونه‌وه، له‌هه‌ر سێ ئاسته‌كه‌دا كێشه‌یان هه‌بووه، ئه‌وان توانای كێبڕكێیان نه‌بووه له‌گه‌ڵ میدیای عه‌ره‌بیی عێراقیدا، زۆرجاریش مۆركی كوردییانه‌ی گوتاری میدیاییان له‌ده‌ستده‌دا، ئه‌مه جگه له‌وه‌ی میدیای هه‌واڵی نه‌بوون كه له‌م قۆناغه‌دا زۆر گرنگه. ئێستا كه‌ناڵی NRTی عه‌ره‌بییش كه بڕیار وایه هی كورد بێ، هیچ مۆركێكی كوردیی نییه‌و كه‌ناڵێكی عێراقیی په‌تییه، خزمه‌ت به زمان و كولتورو میدیای عێراقی و عه‌ره‌بی ده‌كات، خاوه‌نه‌كه‌ی خۆی ده‌ڵێ بۆ بزنسه، كه‌واته تۆ له‌كۆتاییدا هیچ كۆڵه‌گه‌یه‌كی میدیاییت دابین نه‌كردووه كه ستراتیژی كاركردنی هه‌بێت له‌سه‌ر دواندنی كۆمه‌ڵگه‌ی عێراقی و بڵاوكردنه‌وه‌ی گوتاری كوردی به زمانی ئه‌وان و بتوانێت وه‌رگر دروست بكات و له‌پێشبڕكێی ده‌زگا میدیاییه‌كانی تردا بێت و كاریگه‌ری به‌جێ بهێڵێت، هه‌ر له‌به‌ر ئه‌وه، پێویسته، پێشوه‌خت ئه‌و كۆمه‌ڵه‌گه‌و مه‌رجانه ره‌چاو بكرێن پێش ئه‌وه‌ی پرۆژه‌یه‌كی تری میدیایی دابمه‌زرێنین كه ئه‌ركی گوتاردانی (مخاگبه) بۆ كۆمه‌ڵگه‌ی عێراقی و عه‌ره‌بیی، هه‌بێت.\n*میدیای خۆمان چۆن بتوانێت زه‌روره‌ت‌و ره‌وایی ریفراندۆم بگه‌یه‌نێته خه‌ڵكی خۆمان‌و به چ ئاراسته‌یه‌ك كار له‌سه‌ر ئه‌و ته‌وه‌ره بكات، تا خه‌ڵكی ئاسایی‌و شه‌قامی كوردیی ئه‌و بابه‌ته به موجه‌ڕه‌دی وه‌ك ویستێكی حزبی و ململانێیه‌كی ناوخۆیی حزبه‌كان ته‌ماشا نه‌كات‌و وه‌ك زه‌روره‌تی بوونی قه‌واره‌یه‌ك له‌ده‌وریی كۆببنه‌وه؟\n– ئه‌گه‌ر مه‌به‌ست له میدیای یه‌كێتیی نیشتمانیی كوردستان بێت. ئه‌وا له‌هه‌مان چوارچێوه‌دا ته‌ماشا ده‌كرێت به هه‌ندێ تایبه‌تمه‌ندییه‌وه، واته ئه‌ركی ئه‌م میدیایه به هه‌موو دامو ده‌زگانییه‌وه بریتیه له‌رووماڵكردن و به‌رهه‌مهێنان و چاره‌سه‌ری میدیایی پیشه‌ییانه، پیشه‌ییبوون و حزبیبوون-یش دژ به‌یه‌ك نین، به پێچه‌وانه‌وه. پارته سیاسییه‌كان له‌به‌ر ئه‌وه‌ی پرۆژه‌ی گه‌یشتن، یان مانه‌وه‌یان هه‌یه له‌ده‌سه‌ڵات و حوكمڕانێتی، ئه‌وا به‌رپرسیارێتیی میدیایی زیاتریان ده‌كه‌وێته ئه‌ستۆ، دیارترین به‌رپرسیارێتییش له‌میدیادا پێشه‌ییبوونه كه له‌مه‌شدا گرنگترین خاڵ بریتییه له ئاماده‌گی و توانای پێشبڕكێكردن له‌گه‌ڵ میدیاكانی تردا، هه‌روه‌ها كاركردن له‌سه‌ر فاكت و زانیارییه‌كان و ساخته‌نه‌كردنیان، یان نه‌شاردنه‌وه‌و دانه‌پۆشینیان، هاوكات رێگه‌دان به‌پره‌نسیپی هاوسه‌نگی و راو رای ئه‌ویتر. له‌دۆزی ریفراندۆم-یشدا، میدیای یه‌كێتی ده‌بێ به ئه‌ندازه‌ی كاركردن له‌سه‌ر ئه‌م مافه نه‌ته‌وه‌ییه بایه‌خ به هه‌ڕه‌شه‌و مه‌ترسییه‌كانیش بدات له‌سنورو قه‌باره‌ی خۆیان به‌شێوازێكی بابه‌تی و به‌زمانی داتاو ژماره‌و ئامار نه‌ك به‌رووماڵێكی تۆقێنه‌ر و فوتێكراو. چاره‌سه‌ری میدیاییانه‌ی میدیای یه‌كێتی-یش بۆ بابه‌تی هه‌ڕه‌شه‌و مه‌ترسییه‌كانی به‌رده‌م ئه‌م خه‌ونه نه‌ته‌وه‌ییه، ده‌بێ چاره‌سه‌رێكی كرده‌یی و واقعی بێت، پێشنیارو بیرۆكه‌و هاندانی عه‌قڵانییانه‌ی تێدا بێت بۆ سه‌رخستنی پرۆژه‌كه، بۆ ئه‌و مه‌به‌سته‌ش ده‌توانێت پشت به پسپۆران و مامۆستایانی زانكۆو سیاسه‌تمه‌داران و ده‌زگاكانی لێكۆڵینه‌وه‌ی ناوخۆ و ده‌ره‌وه ببه‌ستێت.. ئه‌گه‌ر میدیای یه‌كێتی، به‌م تایپه كاربكات، ده‌توانێت ببێته خاوه‌نی ده‌ستپێشخه‌ریی گه‌وره‌و ئه‌وه‌ی له‌میدیاكانی تردا له‌پێناوی ئامانجی پڕوپاگه‌نده‌یی و سیاسییدا پشتگوێ ده‌خرێن، ئه‌و گرنگی پێ بدات، به‌مه‌ش مسداقییه‌تێكی زیاتر بۆ خۆی كۆده‌كاته‌وه‌و كاریگه‌رییش له‌سه‌ر وه‌رگر دروست ده‌كات و بۆ لای خۆی رایانده‌كێشێت.\n*میدیا حزبییه‌كانی یه‌كێتی چۆن مامه‌ڵه له‌گه‌ڵ ئه‌م پێشهاته نوێیه‌دا بكه‌ن؟\n– میدیای یه‌كێتی، پێش هه‌ر كارێك پێویستیی به پرۆسه‌ی نیتیۆرككردنه، ئه‌م پرۆسه‌یه بریتییه له‌ژووری عه‌مه‌لیات و هاوئاهه‌نگییه‌كی به‌رده‌وام و سوودوه‌رگرتن له‌بیرۆكه‌و تواناو وزه‌ی جیاجیای كه‌ناڵه‌كان، هه‌روه‌ها داڕشتنی پلان و سیاسه‌تی میدیایی یه‌كگرتوو، به‌ڵام به شێوازی رووماڵكردنی جیاجیا، به دابه‌شكردنی رۆڵ و ئه‌ركه‌كان، به‌زمانی هه‌مه‌ڕه‌نگی رووماڵكردن، به جیاوازیی كه‌ناڵ و به‌پێی تایبه‌تمه‌ندیی كه‌ناڵه‌كان، به‌ڵام هه‌موو ئه‌مانه له‌ناو یه‌ك ستراتیژی بڵاوكردنه‌وه‌و په‌خشكردندا.. ئه‌م پرۆسه‌ی نیتیۆرككردنه مه‌رجێكی پێوه‌خته بۆ میدیای یه‌كێتی بۆ ئه‌وه‌ی بتوانێت رۆڵێكی سه‌ره‌كی و ته‌وه‌ره‌كی گرنگ بێت له‌ناو میدیای كوردیدا بۆ ئیشكردن له‌سه‌ر پرسی ریفراندۆم و ئیستحقاقه‌كانی قۆناغی ئێستاو ئاینده، به‌بێ دابینكردنی ئه‌م مه‌رجه بنه‌ڕه‌تییه، میدیای یه‌كێتی به میدیایه‌كی په‌رت و بێ ستراتیژو بێ روئیاو گوتار ئه‌مێنێنێته‌وه، له‌م حاڵه‌ته‌شدا وه‌رگر توانای متمانه‌كردنی به كه‌ناڵه جیاجیاكانی نامێنێت بۆ ئه‌وه‌ی له‌رێگه‌یانه‌وه وێنه‌یه‌كی روون و پێوانه‌كراو و بێ ته‌مومژیان له‌سه‌ر هه‌ڵوێست و سیاسه‌ته نیشتمانییه‌كانی یه‌كێتیی نیشتمانیی كوردستان بخاته به‌رده‌ست.\n*پێتانوایه كه ده‌بێت قسه‌كردنی كورد بۆ موخاته‌به‌ی ئه‌وانی تر قسه‌ی ئاسایی‌و سه‌رپێیی بێت، یان پێویسته قسه‌ی سیاسی‌و مه‌دروس بن تا كه‌مترین بوار بۆ به‌لاڕێدا بردن‌و شێواندن بهێڵێته‌وه؟\n– په‌یامی میدیایی كه ئاراسته‌ی ئه‌ویتری ده‌ره-كورد بكرێت، پێویستیی به زانیاری و پاشخانێكی مه‌عریفیی فراوان هه‌یه. جه‌ماوه‌ری به‌ئامانجكراو له‌م بواره‌دا كولتورو زمان و دابو نه‌ریت و بیروباوه‌ڕی سیاسیی هه‌مه‌جۆری هه‌یه، هاوكات دۆزو كێشه‌و ململانێ و قه‌یرانی جیاجیای تایبه‌ت به خۆیشیان هه‌یه، ده‌بێ پێشوه‌خت وێنه‌یه‌كی پێویست له‌باره‌ی جه‌ماوه‌ری ئه‌ویتره‌وه هه‌بێت بۆ ئه‌وه‌ی ئه‌گه‌ری بڕێك له‌دڵنیایی له‌گه‌یشتنی په‌یامه‌كانت و دروستكردنی كاریگه‌رییان، هه‌بێت. ئه‌م ئه‌ركه‌ش نایه‌ته‌دی به‌بێ دیراسه‌كردن و پرۆسه‌ی فیدباككردن. له‌لایه‌كی تره‌وه، پێویسته ئێمه بزانین گرنگترین ئه‌و بابه‌تانه چین كه ده‌شێت كاریگه‌رییان له‌سه‌ر گۆڕینی رای گشتیی ئه‌وانیتر هه‌بێت، بۆ نموونه ئه‌گه‌ر میدیای عه‌ره‌بی یان ئێرانی وێنه‌ی ئیسرائیلێكی تریان له‌ناوچه‌كه بۆ داتاشیوین بۆ ئه‌وه‌ی ره‌وایه‌تی بده‌ن به دژایه‌تیكردنی دۆزی ریفراندۆم و ئامانجه‌كانی، ئه‌وا ده‌بێ ئێمه له به‌رامبه‌ردا به ده‌یان نموونه‌و رووماڵی تایبه‌ت و كاری شیكاری و زانیارییه‌وه پێچه‌وانه‌كه‌ی بسه‌لمێنین، یان ئه‌و په‌یوه‌ندییانه‌ی كه له قۆناغ و سه‌رده‌می جیاوازدا ئه‌و وڵاتانه‌ی به ئیسرائیله‌وه گرێداوه..ئه‌گه‌ر وه‌ها وێنا ده‌كرێین كه سه‌ربه‌خۆیی كورده‌كان سه‌رچاوه‌ی شێواندنی ئاسایشی نه‌ته‌وه‌یی چه‌ندین وڵاتی هه‌رێمایه‌تییه، ئه‌وا ئێمه له‌به‌رابه‌ردا ده‌بێ چه‌ندین ئه‌زموون و په‌یوه‌ندی و رێكه‌وتن و به‌رژه‌وه‌ندییان بیر بخه‌ینه‌وه كه قه‌ناعه‌ت دروست بكات كه سه‌ربه‌خۆیی باشووری كوردستان ئه‌و هه‌ڕه‌شانه ناخوڵقێنێت..و هتد …بۆ ئه‌و مه‌به‌سته‌ش ده‌توانین پشت به بۆچوونی دۆسته‌كانمان ببه‌ستین له وڵاتانی ترو ده‌ره‌وه‌ی كورد.\n*میدیای كوردی به‌گشتی‌و میدیای حزبی چۆن بتوانێت كاری زانستییانه له‌سه‌ر به‌ڵگه‌و دیكۆمێنته مێژوویی‌و یاساییه مرۆیی‌و نێوده‌وڵه‌تییه‌كان بكات بۆ سه‌لماندنی ره‌وایی مافی خه‌ڵكی كوردستان له ریفراندۆم بۆ به‌دیهێنانی سه‌ربه‌خۆیی؟\n– سه‌ره‌تا پێویسته بانكێكی زانیاریی نیشتمانیی تایبه‌ت بۆ ئه‌و مه‌به‌سته دروست بكرێت و ببێته سه‌رچاوه‌و مه‌رجه‌عی ده‌زگاكانی ماسمیدیا بۆ ئه‌وه‌ی بۆی بگه‌ڕێنه‌وه‌و به‌پێی به‌رنامه‌و پلانی كاری میدیایی خۆیان سوودی لێ وه‌ربگرن، چونكه ئه‌م كاره به‌ته‌نها كاری میدیا نییه به‌بێ پاڵپشتی ده‌وڵه‌تی و دامه‌زراوه‌یی ده‌زگا ره‌سمییه‌كان.. پاشان له‌به‌ر ئه‌وه‌ی ئه‌وه‌ی مه‌به‌ست له‌م پرۆژه‌یه، پرۆژه‌ی سه‌لماندنی مافی خه‌ڵكی كوردستان له‌به‌دیهێنانی سه‌ربه‌خۆیی، پرۆژه‌یه‌كی ئاراسته‌كراوه بۆ ئه‌ویتر، كه‌واته پێویستیت به ده‌زگای میدیایی تایبه‌ت هه‌یه كه به زمانی ئه‌ویتر په‌یامه‌كان بگه‌یه‌نێت و به‌رنامه‌و رووماڵه‌كانی بڵاوبكاته‌وه، ئه‌م ده‌زگا میدیاییه‌شمان نییه له‌حاڵی حازردا، هه‌ردوو ئه‌م ئه‌ركه‌ش، به پله‌ی یه‌كه‌م له ئه‌ستۆی حكومه‌ت و وه‌زاره‌تی رۆشنبیرییه كه به‌هاوكاری په‌رله‌مان ئه‌م كاره بخه‌نه ئه‌ستۆی خۆیان، ده‌نا ئه‌گه‌ر پرۆژه‌كه ته‌نها بۆ ناوخۆی كوردستان بێت، بێ سوودو بێ مانا ئه‌بێت، چونكه خه‌ڵكی باشووری كوردستان پێویستیی به به‌ڵگه‌و به‌ڵگه‌نامه نه‌بوو بۆ ئه‌وه‌ی بزانێت مافی ئه‌وه‌ی هه‌یه سه‌ربه‌خۆ بێت یان نا.. كاری زانستیی میدیاییش، دوای جێبه‌جێكردنی ئه‌و دوو مه‌رجه‌ی پێشتر، ده‌توانرێت له چه‌ند كۆنگره‌و كۆنفرانسێكی زانستی و به‌به‌شداری به‌شه‌كانی راگه‌یاندنی زانكۆكان و داموده‌زگاكانی میدیای كوردی، ده‌ستنیشان بكرێت و راسپارده‌ی پێویست بخرێته به‌رده‌ست و له‌به‌ر رۆشناییان پلان و به‌رنامه دابنرێت.\n*چۆن میدیای حزبی به‌تایبه‌تی‌و میدیای هه‌موو حزبه‌كان به‌گشتی بتوانن جۆرێك له هاوئاهه‌نگی له‌سه‌ر پرسێكی نه‌ته‌وه‌یی و نیشتمانیی له‌م جۆره‌ی ئێستا بكه‌ن، وه‌ك چۆن میدیای ده‌سه‌ڵاته سه‌رده‌سته‌كانی وڵاتانی داگیركه‌ری كوردستان سه‌رباری بوونی ناكۆكیی قووڵ له‌سه‌ر زۆربه‌ی پرسه نیشتمانی‌و نه‌ته‌وه‌یی‌و مه‌زهه‌بی‌و ئیقلیمی‌و نێوده‌وڵه‌تییه‌كانی تر، له پرسی ریفراندۆم و سه‌ربه‌خۆیی كوردستاندا بوونه‌ته خاوه‌نی یه‌ك خیتابی هاوشێوه‌و هاو ئاهه‌نگ؟\n– ئه‌زموونی له‌و جۆره‌مان هه‌بووه‌و ده‌توانین سوودیان لێ وه‌ربگرین.. پێش ده ساڵ، له‌سه‌ر چۆنیه‌تی به‌رگریكردن له ماده‌ی 140ی ده‌ستووری عێراقی كه تایبه‌ت بوو به ناوچه كوردستانییه‌كان، هه‌مئاهه‌نگییه‌كی دڵخۆشكه‌رو گه‌وره له‌نێوان زۆربه‌ی كه‌ناڵ و دام و ده‌زگاكانی باشووری كوردستاندا دروستبوو. ئه‌و ده‌م من خۆم نوێنه‌ری كوردستانی نوێ و مه‌كته‌بی راگه‌یاندنی یه‌كێتی بووم، هه‌موو لایه‌كمان هه‌ستمان به به‌رپرسیارێتیی نیشتمانیی ئه‌و قۆناغه‌ی مادده ده‌ستووریه‌كه ده‌كردو چه‌ندین كۆبوونه‌وه‌و دیدار رێكخران و بڕیارو پلان و كاری هاوبه‌ش و لۆگۆ و دروشم و وتارو به‌رنامه‌ی باش دانران و خرانه بواری جێبه‌جێكردنه‌وه، ته‌نانه‌ت زۆربه‌ی كه‌ناڵه ئه‌هلی و ناحزبییه‌كانیش هاتنه ناو پرۆژه‌كه‌وه. له ئێستاشدا ده‌توانرێت هه‌وڵ بدرێت بۆ ئه‌وه‌ی له‌سه‌ر بنه‌مای نیشتمانێتی و چاره‌نووسسازیی دۆزی سه‌ربه‌خۆیی، هه‌مان هه‌مئاهه‌نگی دروست بكرێته‌وه، ئه‌مه له‌ئه‌زموونی زۆربه‌ی وڵاتانی جیهاندا هه‌یه، هه‌ندێجار میدیاكان هه‌مئاهه‌نگی ئه‌كه‌ن- بۆ نموونه- له‌دژی گرانفرۆشی، یان هه‌ندێ بڕیار كه باری ژیانی هاووڵاتیان قورس ده‌كات و هتد. له‌م رووه‌وه، ئه‌توانرێت له‌رێگه‌ی په‌رله‌مانه‌وه، یان حكومه‌ته‌وه، بانگه‌شه‌یه‌ك بۆ هه‌موو ده‌زگاكانی راگه‌یاندن بكرێت و ده‌سه‌ته‌یه‌كی باڵا هه‌ڵببژێردرێت بۆ ئه‌وه‌ی نوێنه‌رایه‌تی هه‌موو میدیا به‌شداربووه‌كان بكات، هاوكات وه‌كو ئه‌نجوومه‌نێكی یاسادانان و به‌رنامه‌رێژیی كاری میدیایی وابێت بۆ كه‌ناڵه‌كان و رێنمایی و راسپارده‌كانی بگشتێنێت و، به‌هه‌موو لایه‌كه‌وه بتوانرێ په‌یڕه‌ویی له‌سیاسه‌تێكی نیشتمانی و نه‌ته‌وه‌یی و دوور له حزبایه‌تی بكرێت، ئه‌مه‌ش بۆ به‌هێزكردنی پاڵپشتییه‌كی میدیایی سه‌رتاسه‌ری بۆ دۆزی سه‌ربه‌خۆیی كوردستان.\n*تاچه‌ند پێویسته میدیای كوردیی و میدیای حزبی كوردیی سوود له لێدوان‌و باری سه‌رنجی ئه‌و كه‌سه غه‌یره كوردانه بكات كه هاوسۆزن له‌گه‌ڵ پرسی سه‌ربه‌خۆیی كوردستاندا‌و تێڕوانینی واقیعبینانه‌ی دوور له نه‌ته‌وه‌گه‌رایی‌و مه‌زهه‌ب گه‌راییان هه‌یه؟\n– هیچ گومانێك له‌وه‌دا نییه كه ئه‌و بیرۆكه‌یه زۆر گرنگه‌و ده‌بێ كاری له‌سه‌ر بكرێت، ده‌توانرێت به چاوپێكه‌وتن، به‌وتار، به لێدوان وه‌رگرتن، سوودی زۆر له‌بیروڕا باشه‌كانیان و پشتگیرییه‌كانیان وه‌ربگیرێت، به‌ڵام وه‌ك پێشتر وتمان، بۆچوونی ئه‌وان بۆ خۆمان كه‌متر گرنگه به به‌راورد به گرنگیی بۆچون و هه‌ڵوێسته‌كانیان بۆ جیهانی عه‌ره‌بی و وڵاتانی وه‌ك توركیاو ئێران و جیهان به گشتی، ئێمه ئه‌گه‌ر ده‌زگای میدیایی تایبه‌ت به موخاته‌به‌كردنی جیهانمان نه‌بێت ناتوانین هه‌لی بۆچوونه جوان و پاڵپشتییه دۆستانه‌كانی غه‌یری كورد بقۆزینه‌وه‌و له‌رووی مه‌عنه‌وییه‌وه كۆمه‌كی زیاتر بۆ پرۆژه‌ی سه‌ربه‌خۆیی كۆبكه‌ینه‌وه.\n*چی بكرێت بۆ سڕینه‌وه‌ی هه‌ستی شۆڤێنیستی له‌لای تاكی كورد كه ئێستا هه‌ندێك لایه‌ن‌و ئاراسته‌ی سیاسی كاری له‌سه‌ر ده‌كه‌ن تا بتوانرێت شه‌قامی كوردی‌و سیاسه‌تی كوردی به شێوازه عه‌قڵانییه‌كه‌ی بگه‌یه‌نرێته رووناكبیران‌و شه‌قامی عه‌ره‌بی‌و فارسی‌و توركی بۆ پووچه‌ڵكردنه‌وه‌ی ئه‌و خواسته‌ی ده‌سه‌ڵاتدارانی وڵاتانی داگیركه‌ری كوردستان كه بوونی ناكۆكیی نه‌ته‌وه‌یی‌و مه‌زهه‌بی و بوونی ره‌وتێكی شۆڤێنیستی كوردی خزمه‌ت به‌ئه‌جێندا‌و مانه‌وه‌ی ئه‌وانه ده‌دات له‌سه‌ر كورسیی ده‌سه‌ڵات بۆ درێژه‌دان به ملهوڕیی‌و كپكردنی ئازادییه‌كان به‌پاساوی پارێزگاریی له ئاسایشی نه‌ته‌وه‌یی‌و نیشتمانی؟\n-پێویسته له‌میدیاكانماندا فۆكه‌س بخرێته سه‌ر ئه‌و دیمه‌ن و دیارده‌و ره‌فتارو هه‌ڵوێستانه‌ی كه سیمایه‌كی دیموكراتی و شارستانی به گه‌لی كورد ده‌ده‌ن و دوورن له‌هه‌موو ده‌مارگیرییه‌كی ناسیۆنالیستی. هاوكات بۆ هۆشیاریی سیاسی و كۆمه‌ڵایه‌تییش ده‌بێ به‌رده‌وام په‌یامی ره‌خنه‌گرانه هه‌بێت له‌باره‌ی ئه‌و ره‌فتارو دروشم و هه‌ڵوێستانه‌ی كه دژی پێكه‌وه ژیانن و هانی كولتوری ره‌گه‌زپه‌رستی و جیاوازیی نه‌ژادی ده‌ده‌ن، چونكه كورد خۆی قوربانیی ده‌ستی ئه‌و كولتورو سیاسه‌تانه بووه.. ده‌كرێ له میدیاوه به‌رنامه‌ی تایبه‌ت بۆ ئه‌و مه‌به‌سته دابنرێت، له‌هه‌مانكاتدا داوا له حكومه‌ت و لایه‌نه په‌یوه‌ندیداره‌كان بكرێت كه چاودێری ئه‌و ده‌زگایانه‌ی ماسمیدیا بكه‌ن كه ده‌مارگیریی نه‌ته‌وه‌یی و جیاكاری ره‌گه‌زیی بڵاوده‌كه‌نه‌وه‌و سزایه‌كیش هه‌بێت بۆ ئه‌وه‌ی دووری لێ بگرن و له‌جێگایاندا په‌ره به نه‌ریتی لێبوورده‌یی و پلۆرالیزم و یه‌كتر قبوڵكردن بدرێت.. میدیاكان ده‌توانن خۆیان بپارێزن له‌وه‌رگرتنی بیروڕاو بۆچوونی ئه‌و كه‌سانه‌ی كه پێشوه‌خت دیدێكی ره‌گه‌زپه‌رستانه‌یان هه‌یه‌و وێنه‌یه‌كی ناشیرین له‌سه‌ر كورد ده‌ده‌ن به‌جیهان و ره‌فتارو گوفتاره‌كانیان بۆ لێدان له دۆزی سه‌ربه‌خۆیی ده‌قۆزرێنه‌وه، ئه‌و ده‌زگایانه ناچار نین به بیانووی به‌های وروژاندنه‌وه ئه‌و جۆره خه‌ڵكانه و بیروباوه‌ڕه په‌ڕگیره‌كانیان په‌خش و بڵاو بكه‌نه‌وه، ده‌كرێ سه‌ندیكا رۆژنامه‌نووسانیش له‌و بواره‌دا رۆڵی خۆی بگێڕێت و هه‌ندێ كۆبوونه‌وه‌و دیدار له‌گه‌ڵ دامو ده‌زگاكانی راگه‌یاندا رێك بخات و میساقێكی شه‌ره‌ف ئیمزا بكرێت كه رێز له‌پره‌نسیپه‌كانی دیموكراسی و دۆستایه‌تی و برایه‌تیی گه‌لان بگرێت.


لە هەڵبژاردنی دووبارەی ئیستەمبول چی قەدەغەیە؟\nبه رواری داگرتن : 2019-06-22 16:03\nناوەندی ھەواڵەكان - بەیانی هەڵبژاردنی سەرۆكی شارەوانی ئەستەمبول ئەنجام دەدرێت كۆمیسیۆنی باڵا چەند شتێكی قەدەغە كردوە.\nدوای ئەوەی لە 31 مارت هەڵبژاردنی شارەوانیەكانی توركیا ئەنجام درا، سەرۆكی شارەوانی ئیستەمبول یەكلای نەكرایەوە بۆیە كۆمیسیۆنی باڵای هەڵبژرادنەكانی توركیا بڕیاری دا لە 23ی حوزەیران هەڵبژاردنی سەرۆكی شارەوانی ئەنجام بدرێتەوە.\nلە ڕۆژی هەڵبژاردن قەدەغەكراوەكان\nلە ڕۆژی هەڵبژاردن لە كاتژمێر 06.00 تاكو 24.00 فرۆشتنی خواردنەوە كحولیەكان قەدەغەیە هەروەها نابێت كەس لە شوێنی گشتی بیان خواتەوە. شوێنی فرشتنی كحولیەكان دادەخرێن.\nهەروەها ئاهەنگی بوك گواستەوە لە ڕۆژی هەڵبژاردن دوای كاتژمێر 18.00 ڕێگە پێدراوە.\nبەپێی ژمارە 5237 لە مادەی 6 یاسای هەڵبژاردن جگە لە ئاسایش و ئەو كەسانەی لە سەر ئەركن كەسی تر بۆی نیە چەك هەڵبگرێت.\nلە ڕۆژی هەڵبژاردن میدیاكان بە هەمو جۆرەكانیان تاكو كاتژمێر 18.00 كە هەڵبژرادن كۆتای دێت نابێت هیچ پێش بینیێك بڵاو بكەنەوە. كاتژمێر 18.00 تاكو 21.00 لە ژێر ڕێنمایەكانی كۆمیسیۆنی باڵای هەڵبژاردنی توركیا زیانیاریەكان بڵاو دەكەنەوە.(İLKHA)\nبليته كان هەلبژاردن توركیا ئیستەمبول


عەلی قەرەداغی: پیلانێكى گه‌وره دژ به توركیا و ئیسلام له ئارادایه\nعەلی قەرەداغی: پیلانێكى گه‌وره دژ به توركیا و ئیسلام و قودس له ئارادایه\nعەلی قەرەداغی، ئه‌میندارى گشتیی یه‌كێتى زانایانیی موسڵمان، ڕایده‌گه‌یه‌نێت، "پیلانێكى گه‌وره دژ به توركیا و ئیسلام و قودس له ئارادایه" و ئیدانه‌ى ده‌كات.\nعه‌لى قه‌ره‌داغی، له وتارێكیدا له شارى ئه‌ستانبوول به ئاماده‌بوونى 450 له زانایانى موسڵمان له توركیا و ده‌ره‌وه و ژماره‌یه‌ك به‌رپرسی باڵاى تورك، له‌ناویانیشدا والى ئه‌ستانبوول و كوڕى ڕه‌جه‌ب ته‌یب ئه‌ردۆگان، ڕایگه‌یاندووه "پیلانێكى گه‌وره دژ به ئومه‌تى ئیسلام داڕێژراوه‌ته‌وه، به‌داخه‌وه كه به‌ده‌ست ژماره‌یه‌ك له سیاسییه‌كانى، جێبه‌جێ ده‌كرێت".\nئاماژه‌ى به‌وه‌شدا، كه ئه‌و "پیلانه" له ڕاستیدا، درێژه‌پێده‌رى پیلانێكى گه‌وره‌یه دژ به ئیسلامى ڕاسته‌قینه و شه‌ریعه‌ت، وتیشی "دوژمنان و نه‌فامه‌كان ده‌یانه‌وێت سزاى هه‌ركه‌سێك بده‌ن یان هه‌ر ده‌وڵه‌تێك له‌گه‌ڵ پرۆژه‌ى موسڵمانان و پرسه‌كانیان بوه‌ستێته‌وه، هه‌روه‌ها له‌هه‌وڵیشدان بۆ شكستپێهێنانى هه‌ر پرۆژه‌یه‌كی سه‌ركه‌وتوو".\nئه‌میندارى گشتیی یه‌كێتى زانایانی موسڵمان، وته‌كانى به نموونه‌ى توركیا باسکرد و وتی "پیلانه‌كه‌ى دژ به توركیا گه‌وره‌یه، له ڕووی ئابووریی و سیاسییه‌وه گه‌وره‌یه و به ناحه‌قییش ده‌كرێت".\nوتیشی "دوژمنانى ئیسلام، ئیسلامێكى بێ ڕۆحیان ده‌وێت، هێزى نه‌بێت، ژیانی نه‌بێت، ته‌نها په‌یوه‌ندییه‌كی ڕۆحی".\nهه‌روه‌ها باسى له فەڵه‌ستین و قودس كرد و وتى "ڕێككه‌وتنى سه‌ده، دۆناڵد تره‌مپ، سه‌رۆكى ئه‌مریكا بۆ چاره‌سه‌ركردنى كێشه‌ى فڵه‌ستین- ئیسرائیل كارى له‌سه‌ر ده‌كات، به‌شێوه‌یه‌ك كه فەڵه‌ستینییه‌كان ناچار بكات سازش بكه‌ن".\nهەروەها داواى له حكوومه‌تى نه‌مسا كرد، له بڕیارى داخستنى 7 مزگه‌وته‌كه و دیپۆرتكردنه‌وه‌ى ژماره‌یه‌كى زۆر له مامۆستایانی ئاینی، په‌شیمان ببێته‌وه.\nهه‌ینی ڕابردوو، حكوومه‌تى نه‌مسا بڕیارى داخستنى 7 مزگه‌وت و دیپۆرتكردنه‌وه‌ى ژماره‌یه‌كی زۆر له پیاوانى ئاینی به تۆمه‌تى"بلاوكردنه‌وه‌ى نه‌ته‌وه‌په‌رستى و تێڕوانینی ڕادیكالى" ده‌ركرد، هه‌روه‌ها مافى نیشته‌جێبوونى ئه‌و پیاوه ئاینییانه ده‌ركرد، كه سه‌ر به "یه‌كێتی توركیا- نه‌مسا بۆ ڕۆشنبیری ئیسلامی و هه‌ماهه‌نگی كۆمه‌ڵایه‌تینو سه‌ر به سه‌رۆكایه‌تی كاروبارى ئاینی توركیایه.\nئه‌م بابه‌ته 5310 جار خوێنراوه‌ته‌وه


ئەنجومەنی وەزیران بڕیاری بەهەمیشەییکردنی مامۆستایانی گرێبەستی دا\nهەولێر-KDP.info- ئەمڕۆ چوارشەممە 6/11/2019 ئەنجومەنی وەزیرانی هەرێمی کوردستان بە سەرۆکایەتی مەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانی جێگری سەرۆک وەزیران کۆبووەوە.\nلە سەرەتای کۆبوونەوەکەدا، سەرۆکی ئەنجومەنی وەزیران تیشکی خستە سەر کۆبوونەوەی سەرۆکایەتییەکانی هەرێمی کوردستان و سەرۆک کۆماری عێراق و لایەنە کوردستانییەکان کە تێیدا جەخت لەسەر یەکدەنگی و هاوهەڵوێستی لایەنە کوردستانییەکان کرایەوە لە بەغدا و، بەشدارانی کۆبوونەوەکە هاوڕابوون لە سەر ئەوەی، نابێت مافە دەستوورییەکانی هەرێمی کوردستان لە عێراق کەم بکرێنەوە.\nپاشان ئەنجومەنی وەزیران دوای گفتوگۆکردن دەربارەی بابەتی بە هەمیشەییکردنی مامۆستایانی گرێبەست لە سەر میلاکی وەزارەتی پەروەردە، بڕیاری بە هەمیشەییکردنی پەسەند کرد بە رەچاوکردنی ئەوەی کە ئەم مامۆستا گرێبەستانە ماوەی چەندین ساڵە لە بواری پەروەردەوە خزمەت دەکەن و پێداویستی بواری پەروەردەیان پڕ کردووەتەوە.\nبڕگەی دووەمی کۆبوونەوەکە گفتوگۆکردن بوو دەربارەی ئەو بابەتانەی پەیوەندیدارن بە مووچە وئیمتیازاتی کەسوکاری شەهیدان و ئەنفالکراوان و زیندانی و راگیراوی سیاسی لە هەرێمی کوردستان. وەزیری شەهیدان و ئەنفالکراوان راپۆرتێکی فراوانی دەربارەی ئەم بابەتە خستەڕوو. ئەنجومەنی وەزیران جەختی کردەوە لە سەر بەردەوامبوونی حکومەتی هەرێمی کوردستان لە سەر خزمەتکردنی کەسوکاری شەهیدان و ئەنفالکراوان و زیندانییانی سیاسی لە هەرێمی کوردستان و لەگەڵ حکومەتی فیدراڵیش لە گفتوگۆدا دەبێت لە سەر ئەم بابەتە.


داواكان بۆ پێكهێنانی حكومەتی كاتی لەفراوانبوندان\nئەو لایەنانەی داوای دەكەن رازین بەمانەوەی سەرۆكی حكومەت و جێگرەكەی؟\n- 11/21/2017 2:40:00 PM 11053 جار خوێندراوەتەوە\nخەندان- كوردستان جەلال\nئەو قەوارەو لایەنانەی داوای حكومەتی ئینتیقالی دەكەن بۆ تێپەڕاندنی دۆخی ئێستا جەخت لەداواكەیان دەكەنەوە، هەروەها دەڵێن مانەوەی سەرۆكی حكومەتی ئێستاو جێگرەكەی دەبێت بەپێی رێككەوتن و مەرجی پابەندبونیان بێت بەبەرنامەی حكومەتەكەوە.\nلەدوای رووداوەكانی 16 ئۆكتۆبەری رابردوو، قەوارەی هاوپەیمانی بۆ دیموكراسی و دادپەروەری و گۆڕان و كۆمەڵی ئیسلامی پێكەوە داوای پێكهێنانی حكومەتی ئینتیقالیان كرد بۆ تێپەڕاندنی دۆخی ئێستا، وێڕای رەتكردنەوەی ئەو داوایە لەلایەن پارتی و یەكێتی-یەوە، بەرپرسانی یەكگرتووی ئیسلامیش پشتیوانیان لەحكومەتی ئێستا كرد.\nبەڵام 18 ئەم مانگە، یەكگرتووی ئیسلامیش پشتیوانی خۆی بۆ پێكهێنانی ئەو جۆرە حكومەتە دەربڕی، بۆ ئەنجامدانی چاكسازی خێراو بەدیهێنانی یەكڕیزی.\nنێچیرڤان بارزانی سەرۆكی حكومەت، دوێنێ لەكۆنگرەیەكی رۆژنامەنوسیدا رایگەیاند، كە زۆر لە داوای پێكهێنانی حكومەتی كاتی تێناگات، بەتایبەت ئەوانەی داوای دەكەن وەزیریان لەحكومەت هەیەو حكومەتی ئێستاش كاتی-یە.\nلەگەڵ فراوانبوونی داواكان بۆ پێكهێنانی حكومەتی كاتی، وەفدێكی باڵای حكومەتی هەرێم كە لەلایەن نێچیرڤان بارزانی و قوباد تاڵەبانی-یەوە سەرۆكایەتی دەكرێت، سەردانی لایەنەكانیان دەستپێكردووە، كە یەكێك لەتەوەری سەردانەكان تاوتوێكردنی پرسی حكومەتی كاتی-یە لەگەڵ ئەو لایەنانەی داوای دەكەن.\nسەلیم كۆیی ئەندامی سەركردایەتی كۆمەڵی ئیسلامی بەخەندانی وت "ئەم حكومەتە فەشەلی هێناوە دەبێت حكومەتێكی كاتی دروستببێت كە لایەنەكان لەسەری ڕێكبكەون، ئەگەر دوابكەوێت لەبەرژەوەندی هەرێم نییە".\nوتیشی "ئەوەی كەدەڵێن ئەم حكومەتەی ئێستا كاتییە، لەلایەن وڵاتانیشەوە بووەتە كاتی، بەڵام ئەوان كردوویانە بەتەمەنی حەزرەتی نوح هەر درێژی دەكەنەوە".\nمانگی رابردوو پەرلەمانی كوردستان خولی یاسادانانی خۆی و حكومەتی بۆ ماوەی هەشت مانگ درێژكردەوە، سەرەڕای داواو هەوڵەكان بۆ ئەنجامدانی هەڵبژاردن لە وادەی خۆیدا.\nسەبارەت بەوەی كێ سەرۆكایەتی ئەو حكومەتە كاتییە بكات كە داوای دەكەن، سەلیم كۆیی وتی، "دەبێت ئەوە بەڕێككەوتن بێت كێ سەرۆكی ئەو حكومەتە دەبێت، ئەگەر بیانەوێت حكومەتی هەرێمی كوردستان بێت دەبێت لەهەموو لایەنەكان پێك بێت و ڕێككەوتنی لەسەر بێت و دەبێت دەسەڵاتەكان دابەشبكرێت بەسەر لایەنەكانداو هەنگاوبنێت گفتوگۆ دەكرێت لەگەڵ بەغدا، ناكرێت وەك ڕابردوو گفتوگۆ بكرێت".\nباسی لەوەشكرد، یەكێتی و پارتی داوای هاوكاریان لێیان كردووە، كە چۆن ئەو حكومەتە دروستبكرێت "بەڵام ئێمە دەمانەوێت هەنگاو بنرێت و دڵی خەڵك خۆش بكرێت، دەبێت حكومەت بكرێتە قوربانی خەڵك، نەك خەڵك بكرێتە قوربانی حكومەت".\nیەكەم داوای هاوبەش بۆ پێكهێنانی حكومەتی كاتی لە 24ی مانگی رابردوودا بوو، كاتێك بزووتنەوەی گۆڕان و كۆمەڵی ئیسلامی و هاوپەیمانی بۆ دیموكراسی و دادپەروەری لەبەیاننامەیەكدا رایانگەیاند، لەهەوڵەكانیان بەردەوامدەبن بۆ پێكهێنانی حكومەتێكی كاتی كە چارەسەری بژێوی خەڵك بكات.\nهەریەكە لەكۆمەڵ و یەكگرتوو كە لەناو ئەو لایەنانەدان كە داوای پێكهێنانی حكومەتی ئینتیقالی دەكەن، لەكابینەی ئێستای حكومەتدا بەشدارن، بەڵام بزوتنەوەی گۆڕان زیاتر لە دوو ساڵە بەبڕیاری پارتی وەزیرەكانی نێردراونەتەوە ماڵەوە.\nئیسماعیل نامیق ئەندامی جڤاتی نیشتمانی بزوتنەوەی گۆڕان، بەخەندان-ی ڕاگەیاند، بەگۆڕان و كۆمەڵی ئیسلامی و قەوارەی هاوپەیمانی بۆ دیموكراسی و دادپەروەری یەكگرتووی ئیسلامی بەرەكە فراوانتردەبێت هەوڵەكە بەرهەمی دەبێت، "ئەگەر لەگەڵ یەكێتی و خەڵكانێكی دیكە قسە بكەین، ھەوڵەكە زیاتر دەچێتە پێشەوەو دەتواندرێت پڕۆسەكە باشتر بێت".\nوتیشی، "ئێمە پەیوەندیمان بە باڵەجیاوازەكانی یەكێتی نیشتمانی-یەوە كردووە، بەڵام بەهۆی ئەوبارەی كە یەكێتی تێدایە لەئێستادا ئەوان بڕیاردانیان لاوازە، بەڵام ھەرباڵەو لە ئاستی خۆیەوە پشتگیری ئەو بیرۆكەیە بكەن، بۆدروستكردنی حكومەتی ڕزگاری نیشتمانی".\nئەوەشی خستەڕوو، "یەكێتیش نەزەری باشە بۆ پێكھێنانی حكومەتی ڕزگاری نیشتمانی بۆ ڕزگاربوون لەم دۆخە، بەڵام كە دێتە سەر ڕوونكردنەوە ڕەنگە ئەوانیش تێبینی خۆیان ھەبێت و ڕای خۆیان بڵێن".\nیەكگرتووی ئیسلامی كوردستان كە ئێستا هەڵوێستی لەپشتیوانی كابینەی ئێستاوە بۆ پشتیوانی حكومەتی كاتی گۆڕیوە جەختدەكاتەوە، ئەگەر سەرۆكی حكومەت و جێگرەكەی بشمێننەوە، دەبێت پابەندبن بەبەرنامەی كاری حكومەتی كاتی یەوە\nشێركۆ جەودەت، ئەندامی سەركردایەتی یەكگرتوو بەخەندانی راگەیاند "ئەنجوومەنی سەركردایەتی یەكگرتوو داوای حكومەتێكی یەكڕیزی نیشتیمانی دەكات بەبەرنامەیەكی ڕاگوزەری، بەو واتایەی ئەمڕۆ یەكڕیزی نیشتیمانی لەهەموو شتێك گرنگترە بۆ ئەوەی بتوانین دانوستانێكی سەركەوتوو بكەین لەگەڵ بەغداد وە مووچەو بژێوی و دۆخی هەرێمی كوردستان بچێتەوە باری ئاسایی خۆی".\nجەختیشیكردەوە، دەبێت ڕێككەوتنی سیاسی لەنێوان لایەنەكاندا ئەنجام بدرێت و ڕێككەوتنی پەرلەمانیش هەبێت بۆ ئەوەی حكومەتەكە پێویستی بەهەر یاساو بڕیارێك هەبووو پەرلەمان بۆیدەربكات و حكومەتیش پابەند بێت بەبەرنامەی ڕاگوزەری و لەبواری نەوت و سامانی سروشتی و سیستەمی موچەو چاكسازی بكرێت.\nشێركۆ جەودەت وتیشی "لەگەڵ ئەوەداین كە سەرۆك و جێگری حكومەتی ئێستا ئەگەر بشمێننەوە پێویستە پابەند بن بە بەرنامەی ڕاگوزەری كە وەك و بەرنامەیەكی ئیمێرجنسی بێت بۆ فریاكەوتنی دۆخی هەرێمی كوردستان".\n#حکومەتی هەرێم #یەکگرتووی ئیسلامی #یەکێتی #کۆمەڵی ئیسلامی #گۆڕان #حكومەتی كاتی #پارتی


هەڤاڵنامە: مەترسییەکانی یاسای رێکخستنی خۆپیشاندان\nئەگەر سەرنج بدرێتە یاسای رێکخستنی خۆپیشاندانەکان لە کوردستان. کە هەفتەی رابردوو لە لایەن پەرلەمانی کوردستانەوە پەسەندکرا، دەتوانرێ بەیەکێک لە یاسا نەرێنییەکان بێتە هەژمار و هۆکارێک بێت بۆ بەرتەسکردنەوەی ئازادییەکانی هاوڵاتیانی کوردستان.\nئەوەی مەترسی گەورەیە لەو یاسایەدا، لێسەندنەوەی مافێکی سروشتی هاوڵاتیانە و سپاردنیەتی بەقەدەری مۆڵەتی وەزیری ناوخۆ و سەرۆکی یەکە ئیدارییەکان. لەکاتێکدا خۆپیشاندان و گوزارشتکردن لە بیروبۆچوون و نارەزایەتی دەربڕین یەکێکە لەو مافانەی لە جارنامەی گەردوونی مافەکانی مرۆڤ پەسەندکراوەو وڵاتانی ئەندامی نەتەوەیەکگرتووەکان(بە عێراق و هەرێمی کوردستانیشەوە) واژوویان لەسەر کردووەو نابێ بەپێی مۆڵەت بێت، بەڵکو دەبێت بەپێی ئاگادارکردنەوەی دەزگاکانی دەوڵەت بێت. چوونکە ئەگەر دەسەڵات توانای رەتکردنەوەی هەبێت ، واتە مافێکی هاوڵاتیانی رەتکردۆتەوەو ئەمەش پێشێلکردنی مافی مرۆڤە.\nبۆنمونە وای دابنێین هاوڵاتیانی شارۆچکەیەک خۆپیشاندان دژی بڕیارێکی قایمقام دەکەن، قایمقام چۆن مۆڵەتی ئەو خۆپیشاندانە دەدات لە دژی خۆی.؟ لەیاساکەدا ئاماژە بەوەکراوە ئەگەر مۆڵەت نەدرا دەتوانرێ کێشەکە ببرێتە دادگا بۆ یەکلایکردنەوەی رێگەدان یا رێگەنەدان بە خۆپیشاندانەکە. ئەمەش جۆرێکە لەفێڵی یاسایی ، ئەگەر خۆپیشاندانەکە هەنووکەیی بوو پێویست بوو بەیانی ئەنجامبدرێت و مۆڵەت نەدرا و کێشەکە بردرایە دادگا، ئایا چەندی کات پێدەچێت .؟ بەدڵنیاییەوە ئەوکات خۆپیشاندانەکە کەڵکی نامێنێت و چ سودی نابێت.!\nبۆیە پێویستە یاسایەک دابنرێت کە خۆپیشاندان لە مۆڵەتەوە بگۆڕێ بۆ تۆمارکردنێکی مەرجدارانە ، وەک ئەوەی خۆپیشاندان دژی هیچ یەک لە رەگەز و ئاین و نەتەوەکان نەکرێت، یاخود لە رۆژانی پشووی فەرمی ئەنجام نەدرێت.\nیەکێکی دیکە لە کێشەکانی ئەو یاسایە ئەوەیە کە نابێت خۆپیشاندانەکە دژی (نیزام و ئادابی گشتی) بێت. لەکاتێکدا ئاماژە بەوە نەکراوە (نیزام و ئادابی گشتی) چییە و چیدەگرێتەوە. ئەمەش دەبێتە شتێکی لاستیکی بەدەست دەسەڵاتەوەو بەئاسانی دەتوانێ رێگە لە خۆپیشاندان بگرێت بەو بیانووەوە کەدژی(نیزام و ئادابی گشتی)یە.\nیەکێکی دیکە لەکەم و کوڕییەکانی ئەو یاسایە لە مادەی ٩ خاڵی دووەم دەڵێت پۆلیس دەتوانێت گازی فرمێسکرێژ و هۆکارە تایبەتییەکانی دیکەی مەدەنی بەکاربێنێت بۆ بڵاوە پێکردنی خۆپیشاندەران. بێ ئەوەی روونی بکاتەوە هۆکارەکانی دیکە چین، ئایا فیشەکە، باتۆمە ، لێزەری چاوە ، ..هتد .؟ ئەمەش ناڕوونی ئەو یاسایە پیشاندەدات ، لەکاتێکدا دەبێت یاسا زۆر روون و ئاشکرابێت.\nهەر لەو یاسایەدا هەموو رووداوەکانی ناوخۆپیشاندانی بەستۆتەوە بە یاسای سزادان ، ئەمەش بۆخۆی فێڵێکی یاساییە و کێشە بۆ خۆپیشاندەران دروستدەکات. بۆ نموونە ئەگەر لە خۆپیشاندانێکدا هوتافێک دژی بەرپرسێک یان وەزارەتێک گوترایەوە ، ئەو بەرپرسە دەتوانێت بچێت بەگوێرەی یاسای سزادان داوا لەسەر خۆپیشاندەران تۆماربکات بە تۆمەتی ناوزڕاندن و ..هتد. وەک ئەوەی ئێستا بەریەککەوتنێک لەنێوان یاسای رۆژنامەگەری و یاسای سزادان روویداوەو پارتی بەیاسایەکی جگە لە یاسای رۆژنامەگەری داوای لەسەر گۆڤار و رۆژنامەکان تۆمارکردووە.\nبۆیە پێویستە لەو یاسایە ئاماژە بەوەبکرێت هەرچی لەچوارچێوەی خۆپیشاندان روویدا بەیاسای خۆپیشاندان کاری لەسەر بکرێت ، جگە لە توندوتیژی و شەڕی تایبەتی (بۆنموونە یەکلایی کردنەوەی کێشەی تاکەکەسی لەنێوان دوو کەس لە خۆپیشاندەران) کە یاسای سزادان دەیگرێتەوە.\nئەم خاڵانەی ئاماژەم پێداوە بەشێک بوون لەو مەترسی و کەموکوڕیانەی لە یاسای پەسەندکراوی رێخکستنی خۆپیشاندان لە کوردستان دەبینرێن و لەوانەیە پسپۆرانی یاسایی کەموکوڕی زیاتری تێدا ببیننەوە.\nبەگشتی تێپەڕاندنی ئەو یاسایە مەترسییە بۆسەر ماف و ئازادییەکانی هاوڵاتیانی کوردستان و گەڕاندنەوەی کۆمەڵگای کوردستانە بۆ قۆناغێکی دواکەتووتر. جگە لەوەی ئەم یاسایە پێچەوانەی مافی مرۆڤەو دەسەڵاتی ئەوەی داوەتە وەزیری ناوخۆ و سەرۆکی یەکە ئیدارییەکان بۆ رەتکردنەوەی مافی خۆپیشاندان کە مافێکی سروشتیەو نابێت رەتبکرێتەوە.\nبۆیە پێویستە لەسەر هەموو هاوڵاتیانی کوردستان و رۆژنامەوانان و رێخکراوەکانی کۆمەڵی مەدەنی و لایەنە سیاسیەکان، داوا لەسەرۆکی هەرێمی کوردستان بکەن ئەو یاسایە واژوو نەکات و بیگەڕێنێتەوە بۆ پەرلەمانی کوردستان. پێویستیشە سەرۆکی هەرێم وەک چۆن لەسەر داوای رۆژانامەوانان یاسای رۆژنامەگەری واژوو نەکرد و گەڕاندیەوە پەرلەمان ، بەهەمانشێوە لەسەر داوای رێکخراوەکانی کۆمەڵی مەدەنی و رۆژنامەوانان و لایەنە سیاسیەکان، یاسای رێخکستنی خۆپیشاندانیش بگەرێنێتەوە بۆ پەرلەمانی کوردستان.\nسەرچاوە: رۆژنامەی هاوڵاتی- ژمارە ٦٧٨ یەکشەممە ٧-١١-٢٠١٠ لاپەرەی ٢٠ - گۆشەی هەناسە\nنێردراوە لە لایەن Heval Nezhad at 9:36 AM


کوردیپێدیا - 15-01-1965\n📊 بابەت 376,152 | وێنە 59,769 | پەڕتووک PDF 11,167 | فایلی پەیوەندیدار 44,746 | 📼 ڤیدیۆ 169 | 🗄 سەرچاوەکان 15,142\nلەم کاتەدا 29 میوان لەسەر ماڵپەڕی کوردیپێدیا ئامادەیە!\n📅 15-01-1965 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\n➕ ئەم بابەتە لەلایەن: (هاوڕێ باخەوان)ەوە لە: Jan 15 2020 8:53PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 20 2020 5:44PM باشترکراوە\n👁 ئەم بابەتە 105 جار بینراوە\n1. 👁 Andrea Wolf (Ronahî)